Саккизта чарм тўпга алмаштирилган Антонио Конте / CHAMPIONAT.asia\n11:06Музаффаров фаолиятини хорижда давом эттиришга яқин 1 11:05Нагоя шаҳри делегацияси Ўзбекистон футбол ассоциациясида бўлди 2 10:51"Реал" Бундеслига тўпурарларидан бирига қизиқиш билдирмоқда 4 10:39Ребич Германияга қайтиши мумкин 3 10:27"Барселона" Алькантарани жамоага қайтармоқчи 1 10:26Olamsport: UFC 245 натижалари, Аҳмедов ТОП-10 жангчисини мағлуб этди ва бошқа хабарлар 0 10:05ЎФА ишчи гуруҳи Қатарнинг йирик мусобақаларни ўтказиш борасидаги тажрибасини ўрганмоқда 3 09:54Нагельсманн барчани рақибларини мағлуб этмоқда 4 09:50АПЛ. 17-тур марказий ўйини (превью) 5 09:24Клопп: “Энди голни нишонламайман” 5 08:58Гвардиола: “Биз “Ливерпуль” билан бирга чемпионликни қийинлаштирдик” 8 08:48Осиё чемпионатида Ўзбекистон олимпия терма жамоасини қўллаб-қувватланг 10 08:42Зидан: “Тақвимни мен тузмайман” 7 08:16Тухель: “Мбаппе норозилигини намойиш этишни яхши кўради” 2 07:50Гаттузо: “Наполи”да муаммолар бор” 3\nСаккизта чарм тўпга алмаштирилган Антонио Конте\n14 ноя 23:00\nТеглар : Челси Ювентус Антонио Конте Италия терма жамоаси ИнтерБариИталия А сериясиЛечче\nБугун ўз вақтида кучли ўйинчи, ҳозир эса буюк мураббийлардан бири бўлган Антонио Конте ҳақида суҳбатлашишнинг айни вақтидир.\nНега дейсизми?! Ҳозир тушуниб оласиз. А Сериянинг 12-турида "Интер" уйида "Верона" жамоаси устидан 2:1 ҳисобида ғалаба қозонди ва миллий чемпионатида биринчи ўринга чиқиб олди. Биламан, бундан хабарингиз бор. Ҳа, жамоа мавсумни ажойиб тарзда бошлади, ишонч ва ўз услубига эга бўлди. Бунга эса асосий сабаб янги мураббий эканини ҳам жуда яхши биласиз. Шундай экан, Конте ҳақидаги ажойиб фактлар, қизиқарли воқеалар сизни ўзига жалб эта олиши аниқ. Ундан бўлса, ушбу мақолани эътиборингизга ҳавола этамиз.\nҚаҳрамонимиз 1969 йилнинг 31 июль куни Лечче шаҳрида дунёга келди. Отаси Козимо - фарзанди профессионал ва буюк футболчи бўлишини чин дилдан хоҳлаганди.\nКонте — ўйинчи\nКонте болалигидан ҳаваскор клуб "Ювентина Лечче"да отаси билан шуғулланди, яъни Козимо ўғли ўз иқтидорини намоён этиши учун қўлидан келган барча ишни қилган. Унинг меҳнатлари бесамар кетмади — Антонио "Лечче" сафида тўп тепа бошлади. Отаси ўғли учун маълум миқдордаги пулини сарфлаш ва ўнтадан кам бўлмаган чарм тўп олиб беришга тайёр эди. Аммо томонлар 8та чарм тўпга келишишди ҳамда "бонус" сифатида Конте билан унинг дўсти ва жамоадоши Сандро ҳам "Лечче" ўйинига борадиган бўлди. "Лечче" ва Антонио Конте 1985/86 йил Италия футбол элитасида дебют қилишди. Контенинг А Сериядаги илк ўйини 1986 йил 6 апрель куни - "Пиза"га қарши баҳс бўлди. Аммо ўша мавсум "Лечче" А Сериядаги ўрнини сақлаб қололмади ва Б Серияга тушиб кетди.\nКеласи мавсум бошида Конте Италия Кубоги доирасида 2та ўйинда майдонга тушди ва жиддий жароҳат олди. Ҳа, унинг футболчилик фаолияти 17 ёшида якунланиши мумкин эди. Ўша мавсум Антонио умуман майдонга тушмади. Бу орада эса "Лечче" А Серияга қайтишга муваффақ бўлди. Конте элитадаги бир мавсумнинг 19 баҳсида иштирок этди. "Лечче" нафақат элитада яна бир йил қолиши, балки чемпионатда 9-ўринни эгаллашида ўз ҳиссасини қўшди. Бу клуб тарихидаги рекорд кўрсаткичдир.\nЁш футболчига Италиянинг етакчи клублари қизиқиш билдира бошлади. Бироқ Антонио бутун умри давомида "Ювентус"да ўйнашни истаганди. "Кекса синьора" унга қизиқиш билдираётганини эшитган заҳоти бир дақиқа ҳам ўйлаб ўтирмади ва розилик жавобини берди. Ўша вақтлар Жованни Трапаттони "Ювентус"ни бошқарарди. У ёш футболчини ярим ҳимоянинг ўнг қанотида ўйната бошлади. Биринчи йили Антонио асосан захирадан майдонга тушди, сабаби ўйин тизими ҳамда тактикасига кўникиб олиши учун мураббий унга бироз вақт берганди. Келаси йилдан эса Конте асосий таркибга мустаҳкам ўрнашди ва узоқ вақтгача "Ювентус"да ҳаракатланди.\nОрадан бир йил ўтиб Трапаттони жамоадан кетди. Унинг ўрнини эса Марчело Липпи эгаллади. Янги мураббий табиийки, янги тактикадан фойдалана бошлади: 4-2-3-1. Натижада Конте марказий зонадан жой эгаллади — Медзала (Mezzala). Орадан ҳеч қанча вақт ўтмай, Антонио "Ювентус" тифозилари эътиборига тушди ва сардорлик боғичига эга бўлди.\n1998/1999 йилги мавсум Конте учун омадсиз келди. Оддий лат ейиш оқибатида миозит касаллигига чалинди (скелет мушаклари яллиғланиши). Касаллик кучайиб кетгани сабабли Антонио танасининг ярми фалаж бўлиб қолди ва қимирлай олмади. Ўйинчининг касаллигидан хабар топган Липпи уни трансферга қўйди, сардорлик боғичини эса Алессандро Дель Пьерога берди. Контенинг футболчилик фаолияти деярли ҳал бўлганди, лекин ишга тифози аралашди. Улар бу трансферга қатъий равишда қарши чиқдилар ва ҳар қандай ҳолатда ҳам Антониони ҳимоя қилдилар.\nБу ҳикоя яхшилик билан якун топди. Мавсум муваффақиятсиз тарзда бошлангани учун Липпини истеъфога чиқаришди, унинг ўрнини эса Карло Анчелотти эгаллади. Янги мураббий зудлик билан сардорлик боғичини Контега қайтариб берди. Мухлислар боғични унга тантанали равишда топширдилар. Унга қуйидаги сўзлар ёзувганди: "Капитан, сенсиз нима ҳам қилардик". Антонио Конте 2004 йил футболчилик фаолиятини якунлади.\nКонте — мураббий\nАнтонио Конте — ўзига хос италиялик мураббийлардан бири. Мураббийлик мактабини тамомлагани заҳоти, яна таҳсил олиш мақсадида Луи ван Гал ёнига отланди. Голландиялик мутахассис билан бироз вақт ишлаганидан сўнг, мураббийлик фаолиятини бошлаш учун ажойиб таклифга эга бўлди — "Ювентус" клуби бош мураббийи Фабио Каппелога ёрдамчи сифатида чақиришди.\nБироқ Конте барчани лол қолдириб, Б Сериянинг "Ареццо" клуби томон йўл олди. Аммо қаҳрамонимизнинг у ерда унчалик ҳам омади юришмади: 9 турдан сўнг ишдан бўшатилди. Ўрнига Маурицио Саррини тайинлашди (қизиғи шундаки, ўтган йили худди шундай ҳолат "Челси"да такрорланди). Лекин Маурицио ҳам муваффақият қозона олмади ва мавсум охирида клубга яна Антонио (!) қайди. Тинимсиз уринишларга қарамай, лигадаги ўрнини сақлаб қолиша олмади.\nБироз вақтдан кейин Контени яна Б Серияга қайтаришди, бу сафар "Бари"га. Бир мавсум ичида жамоа арзирли ютуқларга эришолмади ва чемпионатда 11 поғонани эгаллади. Аммо келаси йили А Сериянинг умидли ва ёш мураббийи билан муваффақият қозонди. У ерда Антонио Конте мураббий сифатида бир жиҳати шаклланди — қатъиятлилик. А Серияда муваффақият қозониши учун унга янги ўйинчилар сотиб олиб, таркибни кучайтириши кераклигини айтди. Аммо раҳбарият унинг шартини бажармади ва Контени истеъфога чиқарди.\nАнтонио узоқ вақт ишсиз қолиб кетгани йўқ. 2009 йил сентябрда "Аталанта" уни бош мураббий лавозимига тайинлади. Жамоа мавсумни ёмон бошламади. Конте қўл остидаги жамоа 5 тур мобайнида мағлубиятга учрамади. Аммо кейин омад улардан юз ўгирди шекилли, ўйинлари қовушмай Конте яна истеъфога чиқарилди. "Аталанта" эса мавсум сўнгида Б Серияга тушиб кетди.\nАнтонио январда "Аталанта"дан кетди, майда эса янги клубда иш бошлади — "Сиена" (Б Серия). Конте янги иш жойида биринчи йилнинг ўзида тажрибалар ўтказа бошлади: турли тактик схемалардан фойдаланди, футболга бўлган қарашлари ҳамда ўз услубини шакллантирди. Унинг уринишлари бесамар кетмади, клуб ўша мавсум А Серия йўлланмасини қўлга киритди.\n2011 йил майда Контега "Ювентус" вакиллари таклиф билан чиқди. Бир нарсага эътибор беринг: ўша йили "Ювентус" кетма-кет икки йилда А Серияда 7-ўринни эгаллаган ва клуб ишлари бироз орқага кетаётганди. Антонио Конте мураббий этиб тайинланганидан сўнг, илк машғулотнинг ўзида барча ўйинчиларни тўплади ва деди: "Сиз кетма-кет 2 йил еттинчи поғонани банд этдингиз. Бўлди! Анча ортда қолиб кетганингиз етади". Натижа ажойиб: орадан бир йил ўтиб "Ювентус" турнир якунига қадар - "Кальяри"га қарши баҳсда - чемпионлик титулини нақд қилиб қўйди.\nҚизиқарли факт: Конте "Бари"дан кетганидан сўнг, "Ювентус" уни чақиришни истаганди. Аммо ўша йилги трансфер ойнасида "Вердер"дан Диегони сотиб олишди. Ўшанда у фақат 4-4-2 схемаси бўйича ўйнай олишини айтганди. Конте эса бу тактикага кўра иш кўрмаслигини тушунган клуб, мураббийни таклиф қилишга шошмади.\nКонте 3-5-2 схемасини афзал кўрарди. Сабаби оддий: бу тактика бўйича у Италияда кўп бора ғалаба қозонган. Бироқ келаси мавсум еврокубокларда муваффақиятга эришолмади, чорак финалда "Бавария"га ғалабани бой берганди. Конте мавсум ярмида бўлмаганига қарамай, "Ювентус" яна скудеттога эга чиқди. Антонио "Сиена"да келишилган ўйинлар ташкил қилганликда айбланиб, 10 ойга дисквалифиция қилинганди — (4 ойга камайтирилди).\n2014 йил еврокубокдаги мағлубиятлар (гуруҳда 3-ўринни эгаллашди, Европа Лигаси ярим финалида эса "Бенфика"га ғалабани бой бердилар) ва навбатдаги "скудетто"дан сўнг Антонио Конте ишдан бўшади. Бу билан боғлиқ бир нечта миш-мишлар бор. Лекин улардан ҳақиқатга энг яқини қуйидагича: Конте раҳбариятга агар "Ювентус" топ даражага чиқиши ҳамда Европа аренасида ўз ўрнини эга бўлишини истасалар, у ҳолда энг яхши ўйинчилар сотиб олишлар ва трансферлар учун катта пул сарфлашлари даркорлигини айтган. Аммо клуб ходимлари бу таклифга рози бўлмаганларидан кейин, мураббий истеъфога чиқишга қарор қилган. Лекин шунга қарамай, у "кекса синьора" мухлисларининг севимли мураббийлари қаторидан жой олган. Шунингдек, "Ювентус"нинг ғалабали сериясини бошлаб берган инсон сифатида футбол тарихидан ўрин эгаллаган.\nБир неча вақтдан сўнг Италия терма жамоаси бош мураббийини эълон қилишди — у бизнинг бугунги қаҳрамонимиз эди. Жамоа рулига ўтирган Конте бирин-кетин ғалаба қозона бошлади: Европа Чемпионати-2016да умуман мағлубиятга учрамади. Италия 1/8 финалда амалдаги жаҳон чемпиони — Испанияни "уйига жўнатиб юборди". Аммо 1/4 финалда Германияга ўрнини бўшатиб берди. Европа Чемпионати бошлангунга қадар, Конте терма сафидан кетиши аниқ бўлиб улгурган эди.\nТерма жамоадаги Контени кўпчилик мамлакатга муҳаббат қўйган ва ўйинчиларга ҳурматда бўлган инсон сифатида ёдга олишади. "Италия термаси сафида майдонга тушиш — шараф. Ҳар бир ўйинчи бунга ҳаракат қилиши керак. Терма жамоа футболкаси танангизнинг иккинчи терисига айланиши лозим".\nҲа, бир нечта баҳсли ҳолатлар ҳам бўлди. Европа Чемпионатига тайёргарлик олдидан "Ювентус" ва "Рома" ўз етакчиларини қўйиб юборишни истамади. Конте бундан жуда ғазабланган бўлса-да, зиддият ижобий натижа билан ҳал қилинди.\nБарчага бирдек маълум, Конте бирор лавозимга осонлик билан эришмаган. Бундан "Челси" ҳам мустасно эмас. Клуб Антонионинг барча ёрдамчиларини мураббийлик штабига чақиришдан бош тортди. Айнан шу сабаб ёрдамчиларидан бири Массимо Каррера Англияда иш тополмади ва Москвага кетишга қарор қилди. Ўша йили ҳамма мухлислар АПЛ буюк мураббийлари ўртасидаги "жанг"ни кутаётганди: Арсен Венгер, Юрген Клопп, Хосеп Гвардиола — улардан қай бири титулга эга чиқади? Чемпионат якунланишига икки тур қолганида "Челси" ва Антонио Конте ғолибликни нақд қилиб қўйди.\nБиринчи мавсумдаги муваффақиятдан сўнг, қолган барча ишлар аъло даражада борадигандек туюлганди. Лекин келаси йили Конте трансферлар борасида (ҳа, яна муаммо) раҳбарият билан тортишиб қолди, чемпионатда эса 5-ўринни эгаллади. "Челси" мавсум сўнгида Англия Кубогини қўлга киритгани ҳам Контени олиб қолишга ёрдам беролмади.\nБу мавсум Антонио Конте "Интер" рулига ўтирди ва жамоани қайтадан жонлантирди. У клубни янгилаш учун унга қайси трансферлар кераклигини дарҳол раҳбариятга айтди ва ҳамма иш у хоҳлагандек бўлди. Можаролар ҳам бўлди, албатта: У мавсум олди машғулотларини жамоа яхши ўтказмаганидан мамнун эмасди. Шунингдек, Чемпионлар Лигасидаги сўнгги - Дортмунд "Боруссия"сига қарши баҳсда йигитлар айнан жисмоний тайёргарлик туфайли ғалабани бой берганликларини таъкидлади. Эслатиб ўтамиз, "Интер" ўша баҳсда аввалига 2-0 ҳисобда ғалаба қозонаётган эди. Аммо учрашув 2-3 натижа билан якунланган.\nАнтонио Конте — ўз жамоасига ноёб усулни сингдира оладиган буюк мураббий. Унда мураббийлар учун жуда муҳим бўлган хусусиятлар мавжуд: зарур пайтда ўйинчиларни алмаштириш кераклигини тез тушунади, футболчиларда ўзларига бўлган ишончни уйғота олади, ноёб энергияси билан уларга куч беради. Бошқа томондан, Конте жуда принципиал ва ҳиссиётли инсон. Бу нарса унинг мураббийлик фаолиятига кўпинча ўзининг салбий таъсирини кўрсатади. Лекин нима бўлган тақдирда ҳам, мухлисларнинг севимли ўйинчиси ва буюк мураббийлардан бири бўлиб қолади.\nАхир биз айнан шундай инсонлар туфайли футболни севамиз!\nАПЛ. "Челси" - "Борнмут" 0:1 0\nBleacher Report: "Челси" ёзда янги дарвозабон харид қилади" 7\nПремьер-лиганинг ушбу турида икки сенсация рўй берди 53\nЭшли Коул Лэмпардга маслаҳат берди 0\nАзар "Челси"га қачон қайтишини айтди 3\n15 ноя 00:09:43\nАзали ракибим булмуш Интерда ишлаётган булсахам Контени хурмад киламан!\n15 ноя 00:09:31\nBu yil Intert chempion qiladi insha alloh\n15 ноя 21:18:37\nAbramovda taktika degan narsa umuman yo'q\nТупа тури холаганича уйнатади уйинчиланиям\n15 ноя 10:48:56\nУзбени касалиги уйин сунгида гол утказарди енди голлар утказияпти\n15 ноя 08:49:17\nQodirqulov deganlari Lukas Torreira oxsharmikan\n15 ноя 08:17:34\nTrenirga gap ko'p bugun E Renar V Abramovga master kllas o'tdi bor imkoniyatni ishga solib va bankda o'tdi Abramovga 2 reja yo'qligi ko'rinib qoldi afsus\n15 ноя 00:25:57


Токио Олимпиадаси стартига роппа-роса 1 йил қолди – Ўзбекистон миллий олимпия қўмитаси\nТокио Олимпиадаси стартига роппа-роса 1 йил қолди\nБиз ҳамон Рио Олимпиадасида спортчиларимиз қўлга киритган фантастик натижани унутганимиз йўқ. Бразилиядаги Олимпия ўйинларидан кейин кўз очиб юмгунча 3 йил ўтиб кетди. Яна роппа-роса 1 йилдан сўнг кун чиқар юрт пойтахти навбатдаги Олимпиадага мезбонлик қилади.\nЎзбекистон Республикаси Президентининг 2017 йил 9 мартдаги “Ўзбекистон спортчиларини 2020 йил Токио шаҳри (Япония)да бўлиб ўтадиган XXXII ёзги Олимпия ва XVI Паралимпия ўйинларига тайёргарлик кўриш тўғрисида”ги қарори доирасида катта ҳамждаги ишлаб олиб борилмоқда. Яна 366 кундан сўнг XXXII ёзги Олимпия ўйинларининг очилиш маросимида ўзбекистонлик спортчилардан иборат катта делегацияни “Токио Олимпия” стадионида мағрур ҳилпираётган байроғимиз ортида кўриш насиб этишини тилаб қоламиз. Ишонамизки, Токио Олимпиадаси халқимиз учун Рио-де-Жанейродан ҳам унутилмас ва ёрқин хотиралар тақдим этади.\nТокио Олимпиадасининг очилиш маросими 2020 йил 24 июль куни маҳаллий вақт билан 20:20 да бошланади. Тошкент вақти билан эса 16:20 га тўғри келади. Бугун сайтимизда роппа-роса шу вақтдан бошлаб Олимпиаданинг очилишига қанча вақт қолганини билдирувчи тескари саноқ ишга тушади.


Ўзбекистон Хавфсизлик кенгаши котиби Хитой жамоат хавфсизлиги вазири билан учрашди\n18:49 / 13.04.2016\n13 апрель куни Тошкентда ШҲТга аъзо давлатлар Хавфсизлик кенгашлари котибларининг йиғилиши доирасида Ўзбекистон Республикаси президенти ҳузуридаги Хавфсизлик кенгаши котиби В. Маҳмудов Хитой Халқ Республикаси Давлат кенгаши аъзоси — жамоат хавфсизлиги вазири Го Шэнкунь билан учрашди. Бу ҳақда Ўзбекистон Республикаси Ташқи ишлар вазирлиги матбуот хизмати хабар берган.\nСуҳбат давомида Ўзбекистон—Хитой муносабатларининг долзарб масалалари, жумладан, ШҲТ доирасидаги ҳамкорликнинг ҳозирги ҳолати ва истиқболлари муҳокама қилинди.\nХитой томони ташкилотга аъзо давлатлар ўртасидаги ҳамкорликни янада ривожлантириш, хусусан, минтақавий хавфсизлик соҳасига оид амалий масалаларни ҳал этишга қаратилган Ўзбекистоннинг ШҲТдаги раислигини юқори баҳолади. Тошкентда давлат раҳбарлари кенгашининг мажлиси ва бошқа тадбирларни муваффақиятли ўтказишдан икки томон ҳам манфаатдорлиги қайд этилди.


Кремль: Путин коронавирусга қарши Россияда ишлаб чиқилган “уч вакцинадан бири” билан эмланди\n17 май 2022, Тошкент вақти: 08:30\nРоссия президенти Владимир Путин коронавирусга қарши эмланди ва ўзини яхши ҳис қилмоқда. Бу ҳақда 23 март куни ТАСС агентлигига маълум қилган Кремль матбуот котиби Дмитрий Песков чоршанба президент учун тўлақонли иш куни бўлишини билдирди.\nАввалроқ Песков Кремль президент қабул қилган вакцина номини онгли равишда ошкор қилмаётганини таъкидлаб, “Россияда ишлаб чиқилган уччала вакцина ҳам мутлақо ишончли ва самарадор” эканини қўшимча қилган.\nРоссия президентини эмлаш, ТАСС агентлиги қайдича бошқа мамлакатлардаги айрим сиёсатчиларда кузатилгани каби оммавий тадбир бўлган эмас. Песковга кўра, Путин камера қаршисида эмланишни истамаган. “Бу унга ёқмайди”, деган Путиннинг матбуот котиби.\nПутин эмловдан ўтгани ҳақида хабар қилган Би-би-си Кремль томонидан мазкур ҳодисага оид бирорта фотосурат тақдим этилмаганига эътибор қаратди ва ўз сайтига бошқа лидерларнинг вакцина олиш чоғида тушган суратларини жойлади. Мазкур лидерлар орасида Британия бош вазири Борис Жонсон, АҚШ президенти Жо Байден, Венесуэла президенти Николас Мадуро ва бошқалар бор.


Ушбу вазифалар ижросини таъминлаш мақсадида партиянинг Пахтакор туман Кенгаши ташаббуси билан бир қатор ҳамкор ташкилотлар билан “Миллий қадриятлар” фестивали ўтказилди.\nМиллий қадрият деганда, энг аввало, тарихий синовларга бардош берган, халқимизнинг миллий манфаатларини ўзида тўлиқ мужассамлаштирган, замонавий тараққиёт талабларига бутунлай жавоб бера оладиган, асрлар ўтгани сайин қадр-қиммати ортиб борадиган ғоялар тушунилади. Ҳаёт ривожланиб бораркан, қадрият ҳам такомиллашиб, мукаммаллашаверади. Ёшларни маънавий баркамол этиб тарбиялашда миллий қадриятларнинг аҳамияти катта, – дейди партиянинг туман кенгаши раиси Ойбек Қодиров. – Авлоддан-авлодга ўтиб келаётган, жамият ва юрт тараққиётида муҳим ўрин тутган шарқона одоб-ахлоқ намуналари ва урф-одатлар, миллий анъаналарни ўқувчилар ўртасида кенг тарғиб қилиш, ёшларнинг маънавиятини бойитиш, истеъдод ва имкониятларини намоён этишига кўмаклашиш партиямизнинг дастурий вазифаларидан биридир. Бугунги фестивал айни шу мақсадларга қаратилгани билан аҳамиятли бўлди.\nФестивалда янграган фольклор ансамбллари талқинидаги қўшиқлар барчага ўзгача завқ бағишлади. Айниқса, “Келин салом”, “Алла” каби тароналаримизнинг ижроси, саҳналаштирилган томошалар фестивалга янада жозиба улашди.\nМиллий қадриятлар — миллат юзи, қалб шууридир. Шундай экан, миллий қадриятларимиз баробарида, мустақилликни олий қадрият даражасига кўтариш ҳар биримиздан катта масъулият талаб этади. Зеро, биз эришаётган жамики ютуқлар ана шу муқаддас неъмат шарофатидандир.\nТадбир якунида турли номинациялар бўйича ғолиб ва совриндорлар диплом ҳамда эсдалик совғалари билан тақдирланди.\nЎзМТДП Пахтакор туман Кенгаши етакчи мутахассиси


Қашқадарёда ЙПХ ходимини машинасида уриб кетган шахс жазога тортилди\n11:15 / 17.06.2017\nЎшанда майнинг ўрталари эди. Асаларичилик учун қизғин мавсум бошланиб кетганди. Бир неча йилдан бери шу ҳунарнинг нонини еб юрган Санжар эса об-ҳавонинг яхши келмагани боис асаларилари нобуд бўлаётганидан хуноб эди, деб ёзади “Ҳуқуқ” газетаси.\n- Бошқа яхшироқ жой топиб, кўчирмасак бўлмайди, - деди у шериги Х.Қодировга.\nЭртаси куни эрталаб у отасининг машинасида шериги билан йўлга чиқди. Бир зумда улар яшайдиган Дам қишлоғи ортда қолди. Шериклар йўл бўйи яна асалариларнинг касаллигини муҳокама қилиб кетишди. Ишлари ўнгидан келиб, Қамаши туманидаги Ёртепа қишлоғидан асаларилари учун яхши жой топишди. Сўнг Еттитом йўлига чиқиб, Кўкдалада тўхтаб овқатланишди. Ишлари енгил кўчганидан кайфиятлари анча ўнгланган эди. Тушликдан сўнг Санжар машинани Чоршанбе бозори йўли орқали Кўктош маҳалласи томон учириб кетди. Бу йўлда чекланган тезликда ҳаракатланиш зарурлигини ҳам унутди.\nУзоқдан “тўхтанг” ишорасини берган йўл-патруль хизмати ходимларини кўриб, ҳужжатлари жойида эмаслиги ёдига тушди.\n- Қочамиз, - Санжар яшин тезлигида хаёлига келган қарорни шеригига айтиб, рулга ёпишди. Тезликни пасайтирмасдан, улардан олдинроқ тўхтаётган машиналарни айланиб ўтди-ю, қочишга шайланди.\nШу пайт йўл нозирларидан бири яна “тўхтанг” ишорасини бериб, йўлга чиқиб келди. Санжар уни четлаб ўтмоқчи бўлди. Аммо тўғридан келаётган машинани кўриб, фикридан қайтди, оёғини газдан олмади. “Ўзини олиб қочар”, деган ўйда тўғрида турган йўл нозирининг устига машинани ҳайдади.\nНогаҳон нимадир қарс этди. Машина ойнаси синиб кетганди. Санжар қўрқиб кетганидан яна газни босди. Анча жойга ҳайдаб боргач, йўл четидаги ошхона ёнида тўхтади.\nПастга тушиб, машинани кўздан кечиришди. Синган ойнанинг қолган қисмини ҳам кўчириб ташлашди. Санжар нима қилиб қўйганини энди мулоҳаза қилиб, қўрқувга тушди. “Нимага қочдим? Нари борса, жарима билан қутулардим. Бу ёғи қанчага тушди? Уриб юборилган киши омонмикан? Ҳеч бўлмаса, уриб юборганимдан кейин тўхтасам бўларди-ку. Эҳ, нималар қилиб қўйдим?..”. Шундай хаёллар оғушида шеригини йўлда қолдириб, тўғри туман ички ишлар бўлими томон жўнади.\nУмуртқаси, оёғи, бошидан қаттиқ жароҳат олган йўл-патруль хизмати ходими Дилмурод Норқулов шифохонага ётқизилиб, зарур тиббий муолажалар кўрсатилди.\n“Ҳечдан кўра кеч” қабилида иш тутган ва ўз хатосини англаб етган Санжар туман ички ишлар бўлимига бориб, хабар берган, Дилмурод Норқулов ва унинг оила аъзоларидан кечирим сўраган. Санжарнинг яқинлари Д.Норқуловга етказилган зарарларни қоплаб беришган.\nСуд ҳукми билан Санжар Муроддиновга Жиноят кодексининг тегишли моддаларига асосан тегишли жазо тайинланди.


Пандемия шароитида АҚШ ва Исроилга нисбатан киберҳужумлар ошмоқда — Sof.uz\nЖАҲОН 13,236,252 7,696,551 575,540\n27.05 10:53 138 Технология\nИсроил юзлаб веб-саҳифалари Эрон томонидан хакерлик ҳужумига учраганини даъво қилмоқда. Саҳифаларнинг асл матни ўрнига иврит ва инглиз тилларида “Исроилнинг вайрон бўлишига оз қолди” деган гап қолдирилган.\nАмерика овози нашрининг хабар беришича, ушбу киберҳужум Исроил содир этгани айтилаётган Эроннинг Бандар Аббос портига ҳужумга жавоб сифатида кўрилмоқда. Бандаргоҳга ҳужум эса Эроннинг Исроил сув хўжалиги бошқармаси сайтига қарши киберҳужумига жавоб экани тахмин қилинмоқда.\n“Исроил кибертаҳдидларга ўзига хос тарзда ёндашади – илм аҳли, ижтимоий ва хусусий секторларни жалб қилиб, уларнинг ҳаракатларини мувофиқлаштиради. Исроил кибертаҳдид фақат ҳарбий ёки ноҳарбий таҳдид эмаслигини яхши тушунади. Бу – миллий таҳдид”, — дейди Тел-Авив университетининг Кибернетик изланиш марказидан Гил Барам.\nИсроилнинг “Checkpoint” компанияси киберхавфсизлик соҳасида дунёдаги етакчи ширкатлардан бўлиб, ҳарбий хизматни бирга ўтаган уч киши томонидан асос солинган. Компания яқинда Хитойнинг Жануби-шарқий Осиёдаги давлат идоралари саҳифаларига хакерлик қилишни мақсад қилган жосуслик амалиётини фош қилди.\n“Бу ҳужумларни йиллар давомида кузатганмиз, аммо калаванинг учини энди топишга муваффақ бўлдик. Кўплаб ҳужумлар бир-бирига боғланганини кўрган эдик. Бу разведканинг иши бўлиб, йиллаб давом этиб келаётган бир кампания доирасидаги ҳужумлардир”, — дейди “Checkpoint” компаниясидан Лотем Финкелштейн.\n“Хитой киберҳужумлардан, асосан, интеллектуал мулкни ўғирлашда фойдаланади. Федерал қидирув бюросига кўра, Хитой АҚШдаги соғлиқни сақлаш ташкилотларига қарши хакерлик қилмоқда”, — дейди Гил Барам.\nИсроил киберҳужум АҚШ COVID-19 коронавирус пандемияси\n11.07 15:04 2734\n12.07 13:00 2186\n11.07 15:49 1680\nКеча, 16:17 1650\nКеча, 15:52 1387


(Ўзбекча) Қаровсиз ҳайвонлар бўйича президентнинг янги қарор лойиҳаси тайёрланмоқда – ekolog\nMonday January 17th, 2022 Wednesday February 23rd, 2022\nЎзбекистон Республикаси Президентининг “Қаровсиз ҳайвонлар билан ишлашни тубдан такомиллаштириш чора -тадбирлари тўғрисида”ги қарор лойиҳаси ишлаб чиқилмоқда. Бугунги кунда қаровсиз ҳайвонлар хокимиятлар қошидаги Ободонлаштириш бошқармаларига қарашли бўлиб, улар жониворларга ЧИҚИНДИ сифатида қараб келаётгани, Махсус механизациялашган кўчма бригадалар (отловка) ит ва мушукларни тутиб ёхуд жойида вахшийларча ўлдираетгани ҳақида жуда ҳам фактлар кўп. Янги қарор лойиҳасида эндиликда қаровсиз ҳайвонлар Ветеринария Қўмитасига ўтказилиши кўзда тутилган бўлиб, Ветеринария Қўмитасига қаровсиз ҳайвонлар популяциясининг ўсишини назорат қилиш; ҳар бир ҳудудда приютлар ташкил этиш,\nзотдор ҳайвонларни сертификатлаш; статистикани юритиш, ҳайвонларни оммавий равишда стериллаш учун мобил ветеринар клиникалар ташкил этиш, қаровсиз ҳайвонларни ўлдиришнинг инсоний усули (эвтаназия) қўллаш вазифалари юклатилган. Шу билан бирга, эвтаназия тартиби фақат касал, агрессив қутирган ҳайвонларга нисбатан қўлланилиши белгиланган.\nБундан ташқари қарор лойиҳасида мушукларга нисбатан уларни эмлаш(чиплаш), стериллаш қўлланилиб, уларни яна кемирувчилар кўпаймаслиги учун қайтиб қўйиб юбориш назарда тутилган. Чипланган ҳайвонлар ва уларнинг эгалари бўйича электрон базани яратиш ҳам қарор лойиҳасида бор.\nМазкур қарор қабул қилинса, Ўзбекистон ҳайвонларга нисбатан инсоний муносабатда бўлаётган давлатлар қаторига қўшилиши шубҳасиз. Шунингдек, жамиятимиз бугунги кунда шафқатсизлик қурбони бўлаётган жониворлар билан уйғунликда яшаши учун олдинга яна бир қадам ташлаши шубҳасиз.\nҚарор тезроқ қабул қилинишидан умидвормиз!\n☘ Каналимизга уланинг


Блоггер катта шов-шувларга сабаб булган фильмни ўзбек тилига таржима ва дубляж қилдирди / Ўзбекистон янгиликлари, энг сўнгги хабарлар\nМАДАНИЯТ 0 Шархлар 3728 кўрилди\nХабарингиз бўлса, бир неча ой муқаддам Alimoff канали бу йил жуда катта шов-шувларга сабаб бўлган, Юрий Дудьнинг Колыма – қўрқувларимиз ватани (Колыма – родина нашего страха) ҳужжатли фильмини ўзбек тилига профессионал таржима ва дубляж қилишга қарор қилганини айтганди.\nАйрим сабабларга кўра мазкур картинанинг таржимаси ва дубляжи анча чўзилиб кетди. Ижтимоий тармоқларда унга қизиқувчилар кўпайиб, фильмнинг ўзбек тилидаги вариантини сўровчиларга уни октябрь ойида тақдим қилишга вдада берилганди.\nВа ниҳоят, октябрнинг сўнги кунида Колыма – қўрқувларимиз ватани (Колыма – родина нашего страха) ҳужжатли фильмининг ўзбек тилидагиси эълон қилинди.\nМаълумот учун: ушбу фильм Сталин репрессиялари, қатағон даврлари, сургунлар хақида ҳикоя қилади. У хозиргача 17 млн. мартта кўрилган. Бу эса фильмнинг томошабинларда анча қизиқиш уйғотганидан далолат беради.\nУшбу фильмни мана бу ҳавола орқали томоша қилишингиз мумкин.


УЙҒУРЧА ТАОМ - 10 Ноября 2017 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2017 » Ноябрь » 10 » УЙҒУРЧА ТАОМ\nЗарур масаллиқлар: 300 гр. қайнатилган мол гўшти, 200 гр. қайнатилган қизил ловия, 100 мл. ўсимлик ёғи, 50 гр. ёнғоқ, биттадан помидор ва қизил булғор қалампири, 2-3 бўлак саримсоқ пиёз, битта пиёз, бир боғ селдерей кўкати, туз, мурч; безак учун: 3 дона тухум, таъбга кўра узум сиркаси.\nТайёрланиши: 1. Ҳалқа шаклида тўғралган пиёзни ўсимлик ёғида қовуринг. Помидорни паррак, булғор қалампирини сомонча шаклида тўғранг. Саримсоқпиёзни қирғичдан ўтказинг. Барча масаллиқларни қозонга солиб,5-8 дақиқа ўртача оловда қовуринг.\n2. Қовурилаётган масаллиққа майдаланган кўкат ва қизил ловияни солиб, ярим пиёла сув қуйинг-да, қопқоғини ёпинг. Оловни пасайтириб, 10 дақиқага димлаб қўясиз.\n3. Тухумни аталаб, ўсимлик ёғи солинган товада пишириб олинг-да, сомонча шаклида тўғранг.\n4. Таом тайёр бўлгач, тозаланган ёнғоқ қўшиб, енгил аралаштирасиз. Сўнг идишларга солиб, устини тухумли қуймоқ билан безатинг. Таомни узум сиркаси билан дастурхонга тортиқ этишингиз мумкин.\nТайёрланиш вақти: 45 дақиқа.\nКатегория: Taom reseptlari / Pazandachilik / O'zbek taomlar / Хар хил таомлар ва пишириклар рецепти | Просмотров: 823 | Добавил: Sherlaruz.CoM | Рейтинг: 0.0/0


Тошкентда қайнотасига «жаҳл қилган» куёв хотинини пичоқлаб ташлади - Zamin.uz\nТошкентда қайнотасига «жаҳл қилган» куёв хотинини пичоқлаб ташлади\nТошкент шаҳрининг Олмазор туманида яшаган Баҳодир Юсуфжонов ва Гулноза Юсуфжонова (Исмоилова) турмуш қуриб аҳил ва иноқ яшаб келишаётган эди.\nУлар 2014 йилда ўғил фарзандли бўлишди ҳамда унга Муҳаммадали деб исм қўйишди. 2016 йилда эса қиз фарзандли бўлиб, унга Муслима деб исм беришди.\nОиладаги ўзаро жанжал, даставвал Баҳодир даволаниш учун Ҳиндистонга бориб келишини ҳамда ўзига ҳамроҳ қилиб фарзанди Муҳаммадалини олиб кетишини айтганидан бошланди. Сабаби, бунга қайнотаси Ўткир Исмоилов қаттиқ қаршилик қилди.\nЎзаро тортишувлардан кейин Баҳодир ўз хотинини ҳам Ҳиндистонга олиб кетишга мажбур бўлди. Улар Ҳиндистонга бориб қисқа муддат бўлишгач, Баҳодир хотинини меҳмонхонада қолдириб, ўғлини олиб Туркия давлатига кетиб қолади.\nУ Туркияда бўлган вақтида қайнотасига телефон қилиб, мен энди мана ўғлим билан Канада ёки Сурияга кетаман дея хабар қолдираверади.\nВоқеа кескин тус олганидан аралашишга мажбур бўлган Баҳодирнинг онаси Робия ая соғлиги ёмонлашаётгани сабабли, ўғли тезда етиб келишини айтиб уни чақириб олади.\nБаҳодир Тошкентга келганда эса уни ҳуқуқ тартибот идоралари ходимлари чақириб, ўз боласини ўғирлаб кетганликда ҳам айбланиши мумкинлигини айтишади. Бу Баҳодирнинг ўз қайнотаси ва хотинига нисбатан нафратини яна оширган эди.\nУ қайнотасининг оиласига аралашаётган дарғазаб бўлиб, бор аламини хотинидан олди. Тунги соат 01:30да ётоқхонага ухлаб ётган хотинининг қорин қисмига 3-4 марта муштлади ва ўз аламини олган киши бўлди. Бунга жавобан Гулноза эрининг қўлини тишлаб олди.\nБундан баттар жаҳли чиққан Баҳодир аввалдан ёстиғи тагига беркитиб қўйган ошхона пичоғини олиб Гулнозани баданига санча бошлади. Шовқиндан уйғониб кетган ўғли Муҳаммадалини ҳам пичоқ билан қўрқитиб, қотилликни давом эттирди. У Гулнозанинг ўлганига ишонч ҳосил қилганидан кейингина, унинг устига кўрпани ёпиб автомашинасига ўтириб, қўшни давлатга чиқиб кетиш учун чегарага қараб йўл олди.\n«7news.uz» га тақдим қилинган маълумотларга кўра, Баҳодир кундуз соат тахминан 12:00 да давлат чегарасини бузиб ўтаётганда қўлга олинган.\nЧегарада қўлга олинган Баҳодирнинг асл қилмиши ҳам фош этилди ва унга нисбатан Жиноят Кодексининг 97-моддаси 2-қисми «ж» банди билан жиноят иши қўзғатилди.\nЖиноят ишлари бўйича Тошкент шаҳар судининг судьяси Ирода Муҳамедованинг маълумотларига кўра, айбланувчи узоқ муддатга озодликдан маҳрум этилган ҳамда судланувчидан марҳуманинг дафн маросимлари ва адвокат хизматлари учун сарфланган 12 миллион 350 минг сўм моддий ва 50 миллион сўм маънавий зарар жабрланувчининг қонуний вакили Ў. Усмоновга ундириш белгиланган. “Замин” янгиликларини “Facebook”да кузатиб боринг\n5-11-2019, 14:14, Жамият\n21-11-2017, 10:55, Жамият\n20-12-2016, 16:38, Жамият\n18-05-2016, 11:48, Жамият


24 ноябрь, 2020, 14:56\nТеглар:Навбаҳор | Машъал | Суперлига\n"Газчилар" сўнгги марта 14-турда "Сўғдиёна"ни мағлуб этганди.\nCoca Cola Суперлигаси 24-туридан ўрин олган "Машъал" - "Навбаҳор" учрашуви ўз якунига етди. Унда муборакликлар 3:0 ҳисобида зафар қучди.\nБиринчи бўлим тенг курашлар остида кечди. Бироқ майдон эгалари иккинчи таймда фаолликни ошириб, 13-дақиқада 3 та гол уриб, ўйин тақдирини ҳал қилишди. Дастлаб, Сардор Абдураимов ҳисобни очган бўлса, Ҳумоюн Муртазоев 60-дақиқада жамоасининг иккинчи голини киритди. Орадан 9 дақиқа ўтиб, Ибе Окоро ҳисобни йирик кўринишга келтирди.\nУшбу ғалаба натижасида муборакликлар очколарини 23 тага етказиб олган бўлса, "лочинлар" ҳисобидаги очколар 33 талигича қолди.\nСардор Абдураимов 56'\nҲумоюн Муртазоев 60'\nИбе Майкл Окоро 69'\nСўнгги дақиқаларни меҳмонлар фаолроқ ўтказмоқда.\nШерзод Темиров ўз ўрнини га бўшатиб берди. Унинг ўрнига Жаҳонгир Абдусаломов ўйинни давом эттиради.\n"Навбаҳор" рақиб жарима майдони атрофида штурм уюштирмоқда. Бироқ голдан дарак йўқ.\nАббос Шодмонов огоҳлантирилди.\nСардор Абдураимов ўрнига Нажмиддин Нормуродов майдонга тушди.\nМеҳмонлар футболчисининг узоқ масофадан йўллаган зарбасига аниқлик етишмади.\nЖарима майдонига узатилган тўпни бу сафар ҳам Давронов эгаллаб олди.\nНазорат ҳамон муборакликларда. "Навбаҳор" ҳужумга ўтишга қийналяпти.\nҲумоюни Муртазоев захирага олинди. Мўмин Мелиев унинг ўрнини тўлдирди.\nРақиби билан тўқнашиб кетган Ҳумоюн Муртазоев майдонда ётибди.\nЖарима тўпидан берилган зарба жонли девордан қайтди.\nЖарима майдони яқинида Турғунбоев қоида бузиш эвазига тўхтатиб қолинди. "Лочинлар"да яхши стандарт вазият.\nГООООООООООЛЛЛЛЛЛЛ! "Машъал" ҳисобни йириклаштирди!\nИбе Окоронинг жарима майдони ташқарисидан йўллаган зарбасини дарвозабон қайтара олмади.\nНаманганликлар кетма-кет ҳужумлар ташкиллаштиряпти. Бироқ мезбонлар ҳимояда ишончли ўйнаб, қарши ҳужумларда хавф туғдирмоқда.\n"Лочинлар" ўйинда бурилиш ясашга ҳаракат қилмоқда.\nШоҳрух Маҳмудҳўжиев ва Тоҳиржон Шамситдинов майдонга тушди. Улар ўрнига Даврон Ҳошимов ҳамда Забиҳилло Ўринбоев захирага олинди.\nШерзод Темировнинг яқин масофадан берган зарбасини Юсупов қайтарди.\nГООООООООООЛЛЛЛЛЛЛ! "Машъал" ҳисобни ишончли кўринишга келтирди.\nЖарима майдонига узатилган тўпни Юсупов қайтарди. Қайтган тўпга мезбонлар вакили зарба берди. Бу сафар тўп устундан қайтди. Ҳумоюн Муртазоевнинг такрорий зарбаси дарвозадан жой олди.\nГол урган муборакликлар олдинга ўтишда давом этмоқда.\nГООООООООООЛЛЛЛЛЛЛ! "Машъал" ҳисобни очди!\nМарказда тўпни қабул қилиб олган Сардор Абдураимов 3 рақибини алдаб ўтиб, дарвозани ишғол этди.\nАзизбек Турғунбоев жиддий жароҳат олиб, майдонда ётибди. Унга тиббий ёрдам керак.\nҚўзиев ҳужумда қоида бузди.\nИккинчи 45 дақиқаликда майдон эгалари ҳам тез-тез олдинга ўтяпти.\nЖарима майдонига узатилган тўпни муборакликлар узоқлаштирди.\nЯна Азизбек Турғунбоев қоида бузиш эвазига тўхтатилмоқда. "Лочинлар"да стандарт вазият.\nБўлимлар оралиғида "Навбаҳор"да ўзгариш: Ислом Рашидхонов ва Ғиёсжон Комилов ўрнига Руслан Болов ҳамда Хуршид Мухторов ўйинга қўшилди. Шунингдек, мезбонлар сафида Элла Кен Арманд ўз ўрнини Иброҳим Нўъмонов майдонга тушди.\nЖамолиддин Убаёдуллаев огоҳлантирилди.\nШерзод Темировнинг зарбаси тўсин юқорисидан ўтиб, майдонни тарк этди.\n"Навбаҳор" фаол ҳужумлар уюштиришда давом этяпти.\nЖарима майдони ташқарисидан берилган зарбани Давронов қайтарди.\nИбе Окоро рақиби билан жиддий тўқнашиб кетди. Унга тиббий ёрдам кўрсатилди.\nТурғунбоевнинг зарбасидан кейин тўп ҳимоячига тегди.\nШерзод Темировнинг зарбасига аниқлик етишмади.\nАзим Аҳмедов ва Ҳумоюн Муртазоев ўзаро тўқнашиб кетди.\nТўпга чиқишда рақиби билан тўқнашиб кетган Давроновга тиббий ёрдам кўрсатилди.\nЖарима майдонига оширилган тўпни Давронов эгаллаб олди. "Машъал" посбони яхши ҳаракат қиляпти.\nИван Соловьёв бир рақибини алдаб ўтиб, зарба берди. Давронов бу сафар ҳам ўз ўрнида!\nЮсупов тўпни ўйинга киритишда хатога йўл қўйди. Бахтига, жамоадошлари унга яқин позицияда жойлашган эди.\nТурғунбоевга нисбатан ишлатилган қўполлик натижасида "Навбаҳор" яхши стандартга эга бўлди.\nМарказда меҳмонлар тўп назоратига эгалик қилишмоқда.\nЯқин масофадан йўлланган зарбани Давронов қайтарди.\nМеҳмонлар ҳужумлар уюштиришни бошлади. "Машъал" ҳимояланяпти.\nФутболчилар тўп учун курашга фаол киришмоқда. Бугун ҳақиқий жанг бўлиши кутияпти.\nЖамоалар бир-бирини ўрганмоқда. Тўп майдон марказида.\nМезбонлар ўйинни ҳужум билан бошлади. Улар тезкор гол учун ҳаракат қиляпти.


"Қора маклер"лар қўлга тушди\nЎзбекистонда ўтган бир ҳафта ичида ноқонуний риэлторлик фаолияти билан шуғулланиб келган 45 “қора маклер” қўлга тушган. Уларнинг 42 нафари қарийб уч ярим минг доллар миқдорида жаримага тортилган. Бу ҳақда Ўзбекистон Бош прокуратураси маълум қилди.\n2011 йилнинг 23 июнидан Ўзбекистон Республикасининг “Риэлторлик фаолияти тўғрисида”ги қонуни кучга кирди.\nМазкур қонун риэлторлар зиммасига лицензия ва малака сертификати олиш, даромадидан солиқ тўлаш мажбуриятини юклади.\n- Авваллари риэлторлик фаолияти тўғрисида қонун йўқ эди. Одамлар ҳар гал, квартира олмоқчи ёки сотмоқчи бўлишаркан, воситачи-фирибгарлар тузоғига тушиб, алданиш ҳавфи остида қолишар эди. Бугун қонун бор. Лицензиясиз маклерлик энди ғайриқонуний фаолият саналади,- дейди Тошкентдаги кўчмас мулк бозорини мониторинг қилувчи “Sion Research” маркази вакили Алексей Новиков.\nЎзбекистон Давлат статистика қўмитаси маълумотига кўра, ҳозир мамлакат кўчмас мулк бозорида расман рўйхатга олинган 2516 та ташкилот воситачилик хизмати кўрсатади.\nБироқ норасмий манбаларга кўра, “қора маклер”ларнинг сони ҳам камаймаган. Улар энди яширин фаолиятга ўтишган.\n- Қора маклерлар ҳам борлигини тахмин қиламан. Лекин ҳозир мамлакатда маклерлик фаолияти тартибга солинар экан, бундай воситачилар камайган. Одамлар кўпроқ ишончли, лицензияси бор риэлторларга мурожаат эта бошлади,- дейди Алексей Новиков.\nАйни пайтда Интернетда Ўзбекистон кўчмас мулк бозоридан тирикчилик қилувчи юзлаб маклерни топса бўлади.\n– Лицензия бўлди нима, бўлмади нима. Барибир ҳаммаси нотариус орқали бўладику. Ҳукумат лицензияни маклерларни ҳам уй сотувчиларни ҳам талаш учун ўйлаб топган,- дейди ўз исмини айтмаган тошкентлик қора маклерлардан бири.\nҚора маклерлар уй олди-сотдиси шартномасида кўрсатилган нархнинг уч фоизини, уйни ижарага бериш шартномасидан эса бир ойлик ижара ҳақининг 50 фоизини олади.\n“Sion Research” маркази вакили қора маклерлар орқали иш қилиш жуда хавфли эканини айтиб, бундай даллолардан эхтиёт бўлишни маслаҳат қилади.\n- Қора маклер орқали квартира сотиб олиб, боши балодан чиқмай юрган кўплаб одамларни учратганмиз. Кўпгина холларда уй олиш сир-синоатларини билмайдиган ҳаридорлар аҳмоқ бўлиб қолишади,- дейди Новиков.\nРиэлторлик фаолияти учун лицензия эса ҳаммага ҳам берилавермайди.\nЭндиликда риэлторлик фаолияти билан шуғулланиш учун махсус ўқув курсларига қатнаш, имтиҳон топшириш, малакали сертификат олиш лозим бўлади ва шундан кейингина лицензия берилади.\nЎзбекистон Адлия вазирлигига кўра, 1 июн ҳолатига кўра Ўзбекистонда жами 746 нафар жисмоний шахсга риэлтор малака сертификатлари ҳамда 110 та юридик ва 10 та жисмоний шахсларга риэлторлик фаолиятини амалга ошириш ҳуқуқини берувчи лицензия берилган.


БИР МАСАЛА ЮЗАСИДАН ХАЛҚ ҚАБУЛХОНАЛАРИГА ЮЗЛАБ АРИЗА ЙЎЛЛАШДАН МУДДАО НИМА? / Ўзбекистон янгиликлари, энг сўнгги хабарлар\nБугун: Сешанба, сентябр 25, 2018\nЎзбекистон халқ артисти Мансур Тошматов "Голос 60+" шоу...\n24 сентябр 2018 22:15\nМосквадаги ёнғинда ҳалок бўлган ўзбекистонликларнинг ша...\n24 сентябр 2018 22:07\nШавкат Мирзиёев АҚШ элчисини "Дўстлик" ордени билан тақ...\n24 сентябр 2018 21:21\nМулоҳаза 5 Шархлар 9943 кўрилди\nБИР МАСАЛА ЮЗАСИДАН ХАЛҚ ҚАБУЛХОНАЛАРИГА ЮЗЛАБ АРИЗА ЙЎЛЛАШДАН МУДДАО НИМА?\nокт 17 / 2017\nПрезидент Шавкат Мирзиёевнинг 2016 йил 28 декабрдаги “Жисмоний ва юридик шахсларнинг мурожаатлари билан ишлаш тизимини тубдан такомиллаштиришга доир чора-тадбирлар тўғрисида”ги фармонига кўра Халқ қабулхоналари ташкил этилди. Улар халқ билан доимий мулоқот қилиш, жисмоний ва юридик шахсларнинг мурожаатлари ўз вақтида холислик тамойиллари асосида кўриб чиқилишида, мансабдор шахслар масъулиятини оширишда муҳим ўрин тутмоқда.\nБироқ ҳаётда шундай инсонлар ҳам учрайдики, яратилган шароит ва имкониятлардан фақат ўз манфаатини қондиришни кўзлайди, ҳатто ғараз ниятини шу орқали амалга оширишга уринадиганлар ҳам йўқ эмас. Бундай мурожаатлар сабаб бошқа бировнинг манфаатига путур етади, айни вақтда кўплаб идораларда ортиқча вақт ва қоғоз сарфи, беҳуда ўрганишларга сабаб бўлади.\nМасалан, Шаҳрисабз туманилик Б.Ҳотамов (исм-фамилиялар ўзгартирилган) бир эмас, ўн эмас, нақ 208 марта Халқ қабулхонаси ва Виртуал қабулхонага мурожаат қилган. Ўрганишларда аён бўлишича, аслида унинг бировга муҳтожлик жойи йўқ. Шунчаки ёзишни, бўлар-бўлмасга ариза йўллашни одат қилиб олган. Бир қанча талаблари инобатга олиниб, мурожаатлари қаноатлантирилган ҳам. Қараган – нима талаб қилса, зумда бажариб беришаяпти, айтгани-айтган, дегани-деган. Бу кимга ёқмайди дейсиз?! Бироқ ҳамма нарсанинг ҳам чек-чегараси бор-да. Охирги гал у Қарши туманида қурилаётган арзонлаштирилган уйлардан олмоқчи бўлиб ариза ёзди. Унинг бу талаби ҳам бажарилди – ҳатто уй учун тўланадиган дастлабки тўловнинг тенг ярми, яъни 8 миллион сўмдан кўпроқ маблағ унинг номига ўтказиб ҳам берилди. Аммо Б.Ҳотамов ҳали-ҳамон ёзишда, кўплаб идоралар масъулларини сарсон қилишда давом этмоқда.\nНишонлик И.Қудратов эса ўз мурожаатида ёзда боши, қишда эса бутун танаси қақшаб оғришини айтиб, ҳар ойда 300 минг сўмдан ёрдам пули бериб туришларини сўраган. Тегишли идоралар масъуллари бориб кўришса, эндигина ўттиздан ошган бу йигитнинг тўрт мучаси ҳам соғ, у шунчаки “ётиб ейиш”га кўниккан ёки шуни истаган экан.\nҚарши шаҳрилик Қ.Пўлатов адовати сабабни, ё “адолат” истабми, бир мактаб директорини ишдан олишни сўраб, салкам 50 марта ариза ёзган. Шунга кўра, директор фаолияти тегишли органлар томонидан бир неча марта текширилган. Бироқ қонунга зид ҳолатлар аниқланмаган. Нияти амалга ошмаган хусуматчи охири директорнинг олдига келиб, агар 1000 доллар берсанг тинч қўяман, деб таҳдид қилган. Мана, унинг асл мақсади нимадан иборат бўлган. Ваҳоланки, унинг шикоят хатлари гўёки таълим сифати ва самарадорлигини таъминлашга қаратилгандек эди. Била туриб ёлғон маълумот тарқатгани ва тамагирлик истаги сабаб унинг ўзи тегишли жавобгарликка тортилди.\n- Халқ қабулхоналарига бугунги кунга қадар 20 мингга яқин мурожаат келиб тушган бўлса, шуларнинг 4 мингдан ортиғи қаноатлантирилиб, 13 мингдан кўпроғи асоссиз бўлгани боис рад этилди,- дейди Ўзбекистон Республикаси Президентининг вилоятимиздаги Халқ қабулхонаси мудири Абдуҳалим Холмахматов. - Муаммолар ечимига холис ва ҳаққоний ёндашамиз. Мурожаатлар таҳлили ҳамма ҳам муҳтожлиги сабаб мурожаат қилмаётганини кўрсатади. Масалан, Қарши туманилик Ҳ.Носирова маҳалладан моддий ёрдам беришмаяпти, деб бир неча бор мурожаат қилган. Аниқланишича, унга маҳалладан кам таъминланган оила сифатида ҳар ойда 244 минг сўмдан моддий ёрдам бериб бориларкан. Саломатлигини тиклаш учун имтиёзли йўлланма билан бепул даволаниб чиққан, фарзандларига кийим-кечак совға қилинган, паспорти бепул алмаштириб берилган, яқиндагина бир ҳомий ташкилот томонидан янги телевизор берилибди. Кейинги мурожаатида у яна битта телевизор сўрабди...\nМиришкорлик Қ.Келдиеванинг ҳам мурожаати асосида уйи таъмирлаб берилган, том қисми шифер билан ёпилган. Буни кўриб, унинг синглиси Р.Пирназарова ҳам Халқ қабулхонасига мурожаат қилиб, унинг уйини ҳам худди опасиники каби мукаммал таъмирлаб беришларини сўраган.\nТўғри, тирик банда борки, ташвиши бор. Бироқ бу дегани – ҳамма ташвиш ариза ёзиб, ҳал қилинади, дегани эмас-ку. Озроқ ҳаракат қилиш, билакдаги кучни, бошдаги ақлни ҳам ишга солиш керак-да.\nБаъзи ҳолларда айрим раҳбарлар шикоятчининг талаби асослими-йўқми, аниқламасдан, қандай бўлмасин “оғзини ёпиш” ва “ортиқча дахмаза”дан қутулиш мақсадида ҳар қандай талабни сўзсиз бажараверишган. Бу эса кўриб турганимиздек, кимларнидир боқимандаликка ўргатиб қўяяпти.\nШуни ҳам қайд этиш жоизки, янги таҳрирдаги “Жисмоний ва юридик шахсларнинг мурожаатлари тўғрисида”ги Қонунга мувофиқ, такрорий мурожаатлар билан ишлаш тартиби бироз ўзгарди. Энди бир масала бўйича қайта-қайта мурожаат қилинса-ю, бироқ амалда у қаноатлантирилган бўлса, такрорий мурожаат сифатида кўриб чиқилмайди.\nАҳолини ўйлантираётган масалалар, сарсону оворагарчиликларга сабаб бўлаётган муаммоларга ечим топилиб, одамларнинг адолатга, давлатга ишончини янада мустаҳкамлашга ҳаракат бўлаётган бир пайтда айрим кимсаларнинг арзимаган нарса юзасидан ёхуд ўз манфаатини кўзлаб такрор ва такрор мурожаат қилиши яратилган қулайликларга нисбатан беписандликдан бошқа нарса эмас.\nШундай экан, барчамизга билдирилаётган ишончни суиистеъмол қилмайлик. Яхшиликка яхшилик билан жавоб қайтаришга ўрганайлик. Бу қўлимиздан келмаса, ҳечқурса ёмонлик қилмайлик, бировни ортиқча ташвишга қўймайликки, бу ҳам яхшилик қилиш билан баробар.\n"Қашқадарё" газетаси, 119-сон, 5.10.2017 йил\nИстеъмолчилар қайси ташкилотлардан норози бўлиб шикоят ёзган?\nиюл 12 / 2018\nОлий таълим муассасасига аризалар қандай шаклда топширилади?\nдек 07 / 2017\n"Халқ қабулхоналари энди Тезкор давлат хизматлари агентлиги деб юритилади" - Президент\nиюл 03 / 2017\nПрезидентининг Давлат маслаҳатчиси Наманганда 2 кунлик сайёр қабуллар ўтказади\nапр 27 / 2017\nШавкат Мирзиёев Жиззахдаги Халқ қабулхонасини бориб кўрди\n07 ноябр 2017, 18:21\nНима бщлганда хам уят уят Ўзбек халқи хеч қачон уйидаги муаммони хаттоки қўшнисига хам билдирмаган ва билдирмайди хам эркак киши мени пахтага айтди менга болалар нафақасини бермади мени .......... уят уят ва уят\n03 ноябр 2017, 12:32\nМавзу алмаштирилса .\n01 ноябр 2017, 15:43\nЖурналист тугри ёзган хозирги вактда уялмай эркак була туриб ёзувчиликни касб килиб олганлар купайиб кетяпти,\n19 октябр 2017, 21:07\nМусо Муродовнинг бармоклари\nузаро тенгми ?\nУкимаган, укисада укмаган одамлар доим бор булиб келган.\nУкиган одамни укимаган одамлар\nхаракатидан юкоридаги каби\nнорозиланиши канчалик уринли...\nХалк манашунака булади .. ... ... ....\nХамма доно булиб уз иши, уз муаммосини хал эта олганида\nПрезидентимиз халк кабулхоналарини ташкил этиш\nтугрисида фармон чикарар эдими?\nУкиб олим була туриб хеч бир фойдали амал бажармай имтиёз талаб килиб,фойдаланиб юрган зиёлилар катори беш унта "нодон"\nётиб еса ебтида ... .... ....\nБутун бошли терма жамоа каби\nкатта харажат талаб килмагандир ....\nЁзса ёзавермайдими ... .... ....\nМана шундай холат нима учун юз бераётганини ёзиш керак эди.\nБу дунё шунака !\nХаммани яшагиси яшаганда хам яхши яшагиси келади.\nУлар укимаган шу сабаб очик\nТАЬМА килишяпти ... ... ...\nМохиятан олиб каралганда у хак.\nШаклан бошкача булсада сиз ва биз хам ушалар каби эмасмизми\nаслида ..... .... ....\nУлар хаётидан нолиб ёзишяпти\nБИЗ эса улардан. ..!!!\n17 октябр 2017, 13:51\nКули бор ёзади деган янги касаллик бу\nЎзбекистонда нон нархи арзонлашди\nБухорода портлаган автобус суратлари эълон қилинди\nМарказий банк доллар курсининг кўтарилаётгани сабабини тушунтириб берди\nБухорода автобус портлаши оқибатида вафот этган ва жабрланганлар рўйхати эълон қилинди\n9 та ОТМда тўлов-контракт асосида қўшимча қабул квоталари тасдиқланди (+рўйхат)\nУн ва нон харид килиш бўйича компенсация кимларга тўланади?\nЎзбекистон пахтаси АҚШнинг "қора рўйхати"дан ўчирилди\nЭлектрон ойлик йўл чипталари синовдан ўта олмади\nБухородаги ҳодисада ҳалок бўлганларнинг оилаларига 10 млн сўмдан моддий ёрдам пули ажратилди\nЧилонзордаги кафелардан бирида ёнғин юз берди\nUzcard тизими ишдан чиқиши Ўзбекистондаги савдоларга жиддий таъсир кўрсатмоқда\nПиёдага эслатма: Тошкентда ёзувли ўтиш йўлаги пайдо бўлди (фото)


8 ўрин учун 14 даъвогар. ЕЧЛда кейинги босқич учун кимда қандай имконият қолди?\n12:15 / 23.11.2017\n22 ноябрь оқшомида Европа Чемпионлар Лигасида гуруҳ босқичининг 5-тури якунланди. Натижалардан сўнг, 8 жамоа расман кейинги босқич масаласини ҳал қилган бўлишса, қолган 8 ўрин учун 14 жамоа кураш олиб бормоқда. Демак, 10 жамоада баҳорни ушбу турнирда бошлаш учун умуман имконият қолмаган.\nБўш ўринлар сони: 2\nИмкониятлар: «МЮ» – 99 фоиз, «Базель» – 61 фоиз, ЦСКА – 40 фоиз\nЕвропа Лигасига: ЦСКА\nСўнгги дақиқаларда ғалабани илиб кетган «Базель» Москвада «Бенфика» устидан ғалаба қозонган ЦСКА имкониятларини пасайтириб юборди. Энди руслар сўнгги турда швейцарияликлардан кўпроқ очко тўплашлари керак бўлади. ЦСКА 6-турни «Олд Траффорд»да ўтказишини инобатга олсак, бу жуда ҳам қийин.\n«Манчестер Юнайтед» 12 очко билан гуруҳ пешқадами бўлиб турибди ва айтиш керакки, деярли плей-офф масаласини ҳал қилдилар. «МЮ», «Базель», ЦСКА жамоалари бир хил 12 очкодан қўлга киритган тақдирларида ҳам, аввало, шу уч жамоа ўртасидаги ўзаро ўйинларга қаралади. «МЮ»да асосий рақиблар билан ўйинларда тўплар нисбати +5, «Базель»да -1, ЦСКА да эса, -4. Демак, «МЮ» олти тўп фарқ билан мағлубиятга учрамаса, гуруҳда қолиб кетмайди. Ҳатто 0:4 ҳисобидаги мағлубият билан ҳам Моуриньо шогирдлари гуруҳдаги 1-ўринни сақлаб қоладилар.\nКейинги тур: «МЮ» – ЦСКА, «Бенфика» – «Базель»\nБўш ўринлар сони: Йўқ.\nГуруҳ ғолиблари: «ПСЖ», «Бавария»\nЕвропа Лигасига: «Селтик»\nУшбу гуруҳдан плей-оффда қатнашадиган жамоалар қуръа пайтидаёқ аниқ бўлиб улгуришганди. Шундай бўлди ҳам. Сўнгги тур фақат гуруҳ ғолибини ва Европа Лигаси йўлланмаси соҳибини аниқлаб беради.\nНемислар гуруҳда 1-ўринни эгаллаш учун ўз майдонларида «ПСЖ» устидан тўрт гол фарқи билан ғалаба қозонишлари керак бўлади. Ўз навбатида, «Андерлехт» Европа Лигаси йўлланмасини қўлга киритиш учун «Селтик»ни ўша ҳисобда мағлуб этиш керак. Зеро шотландияликлар Бельгияда 3:0 ҳисобида устун келгандилар.\nКейинги тур: «Бавария» – «ПСЖ», «Селтик» – «Андерлехт»\nБўш ўринлар сони: 1\nИмкониятлар: «Рома» – 90%, «Атлетико» – 10%\nЕвропа Лигаси: «Атлетико»\nОзарбойжондаги ғалабадан сўнг, «Челси» кейинги босқичга чиқди. Аммо гуруҳда биринчи ўринни эгаллаш айниқса, инглиз жамоаси учун жуда муҳим. Чунки агар «Челси» гуруҳда иккинчи ўринни олса, плей-оффда «Барселона» ёки «ПСЖ»га тўқнаш келиш имконияти 70 фоизга тенг бўлиб қолади. Чунки, бошқа рақиб бўлиши мумкин бўлган жамоалар АПЛ вакили («Бешиктош»дан ташқари) бўлиш эҳтимоли юқори. Маълумки, нимчорак финалда бир давлат вакиллари тўқнаш келишмайди.\nХуллас, «Челси» ўз майдонида «Атлетико» устидан ғалаба қозониши талаб этилади. Мадридликлар эса, кейинги босқичга чиқиш учун Лондонда ғалаба қозонишлари ва «Қорабоғ»нинг Римда очко олишидан умид қилишларига тўғри келади. «Қорабоғ» эса, ҳозирча фақат «Атлетико»дан очко оляпти холос.\nКейинги тур: «Челси» – «Атлетико», «Рома» – «Қорабоғ»\nИмкониятлар: «Ювентус» – 80%, «Спортинг» – 20%\nЕвропа Лигаси: «Спортинг»\n«Барселона» гуруҳдаги 1-ўрин масаласини ҳам ҳал қилди. Иккинчи йўлланма учун «Ювентус» ва «Спортинг» кураш олиб боради. «Спортинг» гуруҳдан чиқиш учун «Камп Ноу»да «Барселона» устидан ғалаба қозониши, бу ҳам етмагандек, «Ювентус»нинг Грецияда очко йўқотишини кутиши керак бўлади.\nКейинги тур: «Барселона» – «Спортинг», «Олимпиакос» – «Ювентус»\nИмкониятлар: «Ливерпуль» – 80%, «Севилья» – 80%, «Спартак» – 40%\nЕвропа Лигаси: «Спартак»\n«Спартак» сўнгги турда «Энфилд»да ўйнайди ва фақат ғалаба қозонсагина, кейинги босқич масаласини ҳал қилади. Бу ўйиндаги бошқа ҳар қандай натижа «Ливерпуль» ва «Севилья»ни кейинги босқичга олиб чиқади.\nЎз навбатида, «Севилья» нариги ўйинга диққатини чалғитмаслик учун Мариборда ғалаба қозониши кифоя. Уч очко испанларга 1/8 финал йўлланмасини тақдим этади.\nКейинги тур: «Ливерпуль» – «Спартак», «Марибор» – «Севилья»\nИмкониятлар: «Шахтёр» – 60%, «Наполи» – 40%\nЕвропа Лигаси: «Наполи»\nМанчестерликлар гуруҳ ғолиби, шу билан бирга Гвардиола шогирдлари иккинчи ўрин масаласини ҳам ҳал қилишлари мумкин. Сўнгги турда «Сити»ни ўз уйида қабул қиладиган «Шахтёр» ҳеч бўлмаса, 1 очко олишга мажбур. Акс ҳолда, «Фейенорд»га сафар қиладиган «Наполи» очколар бўйича украиналикларга етиб олишади. Ўзаро ўйин бўйича «Наполи»нинг устунлиги бор.\n«Фейенорд»га қарши ўйинда иккинчи таркибни туширган Гвардиола сўнгги турда ҳам худди шу ишни амалга ошириши шубҳасиз, зеро ўша ўйиндан уч кун ўтиб Манчестер дербиси бўлиб ўтади. Демак, барчаси «Шахтёр»нинг ўз қўлида.\nКейинги тур: «Шахтёр» – «Манчестер Сити», «Фейенорд» – «Наполи»\nИмкониятлар: «Порту» – 55%, «Лейпциг» – 45%\nЕвропа Лигаси: «Лейпциг»\nҚизиқ ҳолат юзага келди. Иккинчи ўрин учун кураш олиб бораётган икки жамоа сўнгги турда умуман очко керак бўлмаган икки жамоани қабул қилади. Албатта, яхшироқ натижа қайд этган жамоа гуруҳда 2-ўрин соҳибига айланади.\nАлбатта, «Порту»нинг имконияти бироз баландроқ, чунки биринчидан, уларнинг рақиби гуруҳ аутсайдери «Монако», иккинчидан, очколар ҳозиргидек тенг бўлиб қолган ҳолатда, «Лейпциг» билан ўзаро ўйинларда португалияликларнинг натижаси яхшироқ.\nКейинги тур: «Порту» – «Монако», «Лейпциг» – «Бешиктош»\nБўш ўринлар йўқ.\nЕвропа Лигаси: «Боруссия» Дортмунд\nБу гуруҳда фақат Европа Лигаси йўлланмаси тақдири ҳал этилмаган. Ҳатто 1-ўрин масаласи ҳам маълум, чунки, «Тоттенҳэм» мағлубиятга учраган тақдирда ҳам, ўзаро ўйинлар натижасига кўра, «Реал»дан тепада туради.\nФақат ўзаро ўйинларда икки бор 1:1 ўйнаб, бошқа очко тўплай олмаган «Дортмунд» ва «АПОЭЛ» учинчи ўрин учун «курашадилар». Ҳозирча, тўплар нисбатига кўра, немислар олдинда, сўнгги турдан кейин ҳам шундай бўлиб қолса керак.\nКейинги тур: «Реал» – «Боруссия», «Тоттенҳэм» – «АПОЭЛ»\nЧемпионлар Лигаси Манчестер Юнайтед


Номдор Sennheiser илғор қулоқчинларни тақдим қилди - Terabayt.Uz\nНомдор Sennheiser илғор қулоқчинларни тақдим қилди\nЛас-Вегасдаги халқаро кўргазмада Sennheiser брендининг флагман аудио-қулоқчини тақдим қилинди.\nУнинг ўзига хослиги сифатида Sony ишлаб чиқарган 4.4 миллиметрли махсус Pentaconn портини келтириш мумкин. Мазкур порт овозни анъанавий туйнукларга қараганда сезиларли даражада сифатли етказиб бериши билан аҳамиятли.\nИккинчидан, қулоқчин шиша билан қопланган ва енгил, шу билан бирга жозибадор дизайнда.\nНаушникларнинг амбушюраси, яъни думалоқ ёстиқчалари экокожа (кожзам) материалидан тайёрланган.\nШубҳасиз, овоз узатишда бу гаджет бозордаги энг пешқадам ва инновацион қулоқчинлардан бири. Нархига яраша, албатта! Мазкур гаджет шу йилнинг ёзида, 2 399 доллардан сотувга чиқарилади.\nУлкан аудио қулоқчинларнинг даври ўтди, деб ҳисоблайдиганлар учун бренднинг Sennheiser СХ 6.0 BT модели ҳам намойиш қилинди. Бу модел 100 АҚШ долларига баҳоланган. Унда 3 та микрофона ҳамда шовқинни пасайтириш тизими, Qualcomm'нинг овоз сифатини яхшилайдиган aptX қурилмаси, Bluetooth 4.2 модули мавжуд.\n#аудио-қулоқчин #энг яхши наушник #Sennheiser


Тадбиркорнинг ҳисоб китоби аниқ(ми?) » Sangzor.uz - Инновацион ахборот портали\nSangzor.uz » Солиқ хабарлари » Тадбиркорнинг ҳисоб китоби аниқ(ми?)\nТадбиркорлар кунлик ўртача нақд пул тушуми миқдоридан қатъи назар нақд пулни банк кассаларига инкассация хизматлари орқали белгилаган даврларда ёки ўзлари мустақил равишда топшириш ҳуқуқига эга бўлади. Бунинг натижасида тадбиркорнинг ҳисоб китоби аниқ бўлиб, истеъмолчининг ҳуқуқлари тўла бажарилишига эришилади.\nБуларнинг барчаси жорий йил бошидан савдо ва хизмат кўрсатиш соҳасига онлайн назорат касса машиналарини босқичма босқич тадбиқ этилишининг самарасидир. Дастлабки босқичда алкоголь ва тамаки маҳсулотлари, дори-дармон, автомобилларга бензин, дизель ёқилғиси ва газ ёқилғиси савдоси билан шуғулланувчи тадбиркорлик субъектлари онлайн назорат касса машиналарига ўтказилди.\nБунинг ҳуқуқий асослари Президентимизнинг 2019 йил 6 сентябрдаги “Савдо ва хизмат кўрсатиш соҳасидаги ҳисоб-китоблар тизимига замонавий ахборот технологияларини жорий қилиш ҳамда ушбу соҳада жамоатчилик назоратини кучайтириш чора-тадбирлари тўғрисида”ги фармони билан белгиланган. Унга кўра ҳисоб-китобларнинг шаффофлигини янада ошириш, нақд пул маблағларининг хуфиёна айланишини қисқартириш орқали бюджет даромадларига қўшимча манбаларни жалб этишга хизмат қилувчи янги замонавий автоматлаштирилган тизим яратилди.\nУшбу тизим жорий йил 1 январдан бошлаб савдо ва хизмат кўрсатиш соҳаларига босқичма босқич жорий қилинмоқда. Мақсад эса замонавий ахборот технологияларини жорий қилиб, рақамли иқтисодиётни ҳаётга тадбиқ этиш орқали аҳолининг яшаш даражасини янада яхшилашга қаратилган.\n- Биз жорий йилнинг январ ойидан буён онлайн назорат касса машинасидан фойдаланмоқдамиз, - дейди Гулистон шаҳридаги “Ботирбек фарм” хусусий корхонасига қарашли дорихона иш юритувчиси Хамида Сайназарова. — Ушбу техникадан фойдаланишга ўтганимиздан сўнг амалдаги фискал хотирага эга бўлган назорат касса машинасини ишлатиш, кассир оператори томонидан назорат-касса дафтарини юритиш, иш куни охирида назорат-касса машинаси бўйича кунлик ҳисоботни (Z-ҳисобот) чиқариб олиш мажбуриятлари бекор қилингани ҳам яна бир қулайлик бўлди.\nОнлайн назорат касса машиналарининг ҳаётга тадбиқ этилиши истеъмолчилар учун ҳам бир қанча қулайликларни яратади. Чунончи, ҳар биримиз кундалик юмушлар билан турли савдо ва хизмат кўрсатиш объектларида савдо-сотиқ ишларини амалга оширамиз. Бироқ, харид қилинган товарнинг миқдори, қиймати яъни суммаси, қолаверса бошқа маълумотларини билмаймиз. Шу сабабдан ҳам мамлакатимизда савдо ва хизмат кўрсатиш соҳасида ҳисоб-китобларнинг шаффофлигини янада ошириш мақсадида онлайн назорат касса машиналари амалиётга кенг тадбиқ этилмоқда.\nМақсад - солиқ тўловчилар билан мулоқотни шаффоф ва ўзаро ҳамкорлик тамойиллари асосида йўлга қўйиш, уларга яқин кўмакчи бўлиш.\nСайёр солиқ текшируви бўлими бошлиғи


ЎзА - Танзила Норбоева: Оилада аёлни камситишга оддий ҳол сифатида қаралган\n12.04.2019 10:52:58 Чоп этиш версияси\nТанзила Норбоева: Оилада аёлни камситишга оддий ҳол сифатида қаралган\nЎзА мухбири Ўзбекистон Республикаси Бош вазирининг ўринбосари, Республика Хотин-қизлар қўмитаси раиси Танзила Норбоева билан хотин-қизлар муаммоларини ҳал қилиш борасида олиб борилаётган ишлар ҳақида суҳбатлашди.\n– Ўзбекистонда аёлларнинг зўравонликка дуч келиши йиллар давомида кўтарилмаган бўлиб, аёл оилада қандайдир камситилиш ҳолатларига учраши оддий ҳол сифатида қабул қилинган, – деди Т.Норбоева. – Бу ҳолатлар юзасидан улар қандай йўл тутишни билмаган.\nАйнан шундай ҳолатларга барҳам бериш учун жойларда реабилитация ва мослаштириш марказлари (шелтер) ташкил этилмоқда. Бундай марказ 2018 йил май ойида Наманган вилоятининг Тўрақўрғон туманида иш бошлади. Бугунги кунга келиб барча ҳудудларда шундай марказлар фаолият юритиб, юзлаб аёлларга кўмак кўрсатмоқда.\nҲозирга қадар туман ва шаҳарларимизда 160 марказ ўз фаолиятини бошлади. Ҳар бир марказда психолог, ҳуқуқшунос, ижтимоий соҳа ва тиббиёт ходимларининг жамоатчилик асосидаги фаолияти йўлга қўйилган.\nУшбу марказларда зўравонликка учраган, оғир вазиятга тушиб қолган, инқироз ҳолатидаги хотин-қизларга зудлик билан ёрдам кўрсатиш мақсадида жорий йилнинг 1 сентябрида “1146 - ишонч рақами” ишга туширилди.\n“Ишонч рақами” ишга тушгандан буён турли мавзуларда аёллардан 15 мингдан зиёд қўнғироқ бўлди. Мурожаатларнинг энг кўпи уй-жой, оилада ўзаро келишмовчилик, суд қароридан норозилик, алимент ундириш ва маҳалладан моддий ёрдам олиш билан боғлиқ бўлди. Кўпинча хотин-қизлар мансабдор шахслар устидан ҳам шикоят қилмоқда.\nМурожаатлар асосан Тошкент шаҳар, Қашқадарё, Бухоро, Андижон, Хоразм вилоятларидан келиб тушмоқда.\n“Ишонч телефон”лари зўравонлик қурбонига айланган хотин-қизларга оғир вазиятдан чиқишларига руҳий, ҳуқуқий ҳамда тиббий кўмак беради. Энг асосийси, аёлнинг хоҳишига кўра, унинг мурожаати сир сақланади. Айниқса, ёрдамга муҳтож бўлган, низоли вазиятларда, оилавий-маиший зўрлик ишлатилганда ҳамда ўз жонига қасд қилишга мойил бўлган ҳолатларда тезкор, шошилинч ёрдам кўрсатилади.\nШунингдек, Қўмита ташаббуси билан қўмита вакиллари томонидан хотин-қизлар билан очиқ мулоқотлар ва оддий суҳбатлар ўтказиш асосида уларнинг дарду ташвишларини тинглаш, мавжуд муаммоларни ўрганиш, эҳтиёжманд ва эътиборга муҳтож хонадонларга қонун доирасида амалий кўмак бериш устувор вазифага айланди.\nХотин-қизларни иш билан таъминлаш, улар томонидан содир этилаётган жиноятларга барҳам бериш, судланган, диний экстремистик оқим тоифасидан чиқарилган ва нотинч оилалардаги хотин-қизлар билан ишлаш тизими қандай ишлаётгани, эркаклар ва аёллар учун тенг ҳуқуқлар ва имкониятлар кафолатларини берувчи, шу билан бирга хотин-қизларни тазйиқ ва зўравонликлардан ҳимоя қилиш билан боғлиқ янги қонун лойиҳалари нима мақсадда ишлаб чиқилгани бўйича сайтимизда танишасиз.


Қасим-Жомарт Тоқаев Парламентлараро Иттифоқ президенти Дуарте Пашекони қабул қилди\n20 Декабрь 15:01\nNUR-SULTAN. Kazinform - Қасим-Жомарт Тоқаев Парламентлараро Иттифоқ президенти Дуарте Пашекони қабул қилди, дея хабар беради Кazinform.\nСуҳбат чоғида Қозоғистон ва Парламентлараро иттифоқ ўртасидаги ҳамкорликнинг муҳим йўналишлари муҳокама қилинди.\nҚР Президент Қасим-Жомарт Токаев Дуарте Пашекога ҳурмат кўрсатди ва унинг мамлакатга ташрифи Парламентлараро Иттифоқ билан ҳамкорликни мустаҳкамлашга янги суръат бағишлаш нуқтаи назаридан муҳимлигини таъкидлади.\n– Парламентлараро Иттифоқ парламентлараро алоқаларни ривожлантиришда муҳим ва етакчи ташкилотдир. Ташрифингиз парламент дипломатиясини кенгайтириш нуқтаи назаридан сиёсий аҳамиятга эга. Биз Иттифоқ билан яқин муносабатларни ривожлантиришга катта аҳамият берамиз ва ушбу муҳим ташкилот раислигидаги миссиянгизни қўллаб-қувватлаймиз, – деди Давлат раҳбари.\nҚасим-Жомарт Тоқаев Дуарте Пашекога мамлакатда демократик институтлар ва қонун устуворлигини мустаҳкамлаш, инсон ҳуқуқлари ва гендер тенглигини таъминлашга қаратилган кенг кўламли сиёсий ислоҳотларнинг амалга оширилиши ҳақида гапириб берди. Давлат раҳбари уни 2022 йил сентабр ойида бўлиб ўтадиган Жаҳон динлари етакчиларининг VII съездида иштирок этишга ҳам таклиф қилди.\nЎз навбатида, Дуарте Пашеко Қасим-Жомарт Тоқаевга учрашиш имконияти учун миннатдорчилик билдирди ва Президентни Қозоғистон Мустақиллигининг 30 йиллиги билан табриклади. Шунингдек, у мамлакатнинг ҳозирги босқичдаги иқтисодий ва дипломатик ютуқларини юқори баҳолаб, Қозоғистон давлатлар ва халқлар ўртасидаги мулоқотнинг ёрқин намунаси эканини таъкидлади.\nПортугалиялик парламентарий Президентга Парламентлараро Иттифоқни ривожлантиришнинг устувор йўналишлари ҳақида маълумот берди.\nШунингдек, Қозоғистон ва Португалия ўртасидаги муносабатлар ривожланиши шароитида Нур-Султан ва Лиссабон ўртасидаги ҳамкорлик жадал ривожланаётгани таъкидланди.


Умар розияллоҳу анҳунинг маданий ислоҳотлари - Fitrat.uz\nБош саҳифа / Мақолалар / Умар розияллоҳу анҳунинг маданий ислоҳотлари\nУмар розияллоҳу анҳунинг маданий ислоҳотлари\nIyul 26, 2020\tФикр билдиринг 27 Кўришлар\nПочта хизматини энг биринчи бор Ислом давлатида йўлга қўйган киши Умар ибн Ҳаттоб бўлгандилар. Аввалда почта хизмати содда усулда бўлган. Уни алоҳида йўлларда хизмат кўрсатадиган бўлимлари ва боқувда турган отлари бўлмаган. Асосан почта хизматининг тўлақонли равишда йўлга қўйилиши Муовия замонларида бўлган, шу туфайли тарихчилар почта хизматининг ташкилотчиси деб Муовияни тилга олганлар. Бироқ, бизнингча илк бор асос солувчи кимса ҳукмдор Умар бўлсалар керак. Зеро, Умар даврларидаги баъзи бир воқеалар буни тасдиқлайди.\nХалифабека Умму Гулсум Византияга жўнаб кетаётганлар орқали Рум қироличасига мактуб ва баъзи бир совғалар юборганлари, Рум қироличаси мактуб ва совғани олганидан кейин у ҳам ўз томонидан қимматбаҳо совға ва мактуб юборганлиги Табарий ривоятларида битилгандур. Бу нарса почта хизматини йўлга қўйилганини кўрсатиш билан биргаликда, Сурия Ислом лашкарлари томонидан фатҳ этилганидан сўнг Византия давлати билан Ислом давлати ўртасида дўстона алоқалар ўрнатилганини хам кўрсатади. Араб давлатларида Исломга қадар асосан Рум ва Эрон пуллари муомалада ишлатиларди. Ўзларининг махсус муомалада ишлатиладиган миллий пуллари бўлмаган. Хижратнинг 15-йилида Холид ибн Валид номларига биринчи бор динор пул ишлаб чиқарилди. Кейинчалик Умар ибн Ҳаттоб томонларидан кумуш тангалар ҳам ишлаб чиқарилди. Улар асосан Эрон тангалари шаклида бўлиб фақатгина баъзи бир ёзувлар қўшимча қилинганди, холос. Ушбу ҳолат Абдул Малик ибн Марвон даврига қадар давом этди. Абдул Малик янги араб ҳарфларида қиймати ёзилган тилла ва кумуш, мис тангаларни ишлаб чиқартирди. Шундан кейин Рум ва Эрон ҳамда аввалда ишлаб чиқарилган пулларни Ислом давлатида муомаладан чиқартириб юборди.\nУмар ибн Ҳаттоб розияллоҳу анҳунинг ободончилик йўлларида қилган хизматларининг энг сараси Басра, Куфа ва Мисрда Фистот шаҳарларини бино қилдиришлари бўлди. Басра шаҳрининг ўрни аввалда аскарлар турадиган қўрғон бўлганди. 14-йилда араб фотиҳлари фатҳ этишганидан кейин ҳарбий қароргоҳга айлантиришганди. 17-йилда Куфа шаҳрини бино қилиш бошланиб, Басра ҳам шаҳарга айлантирилди. Басрани Утба ибн Ғазвон, Куфани эса Саъд ибн Абу Ваққос устида туриб бино қилдиришган. Мисрда эса халифа рухсати билан Миср фотиҳи ва волийси томонидан Фистот шаҳри бино қилинди.\nУмар ибн Ҳаттобни ободончилик йўлида қилган зўр хизматларидан бири, Нил дарёси билан Қизил денгизни туташтирувчи анҳор қазитганларидир. Кейинчалик Амирул мўъминин қўлтиғи деб ном олган ушбу канални Умар ибн Ҳаттоб рухсатлари билан Амр ибн Ос қазитган эдилар.\nБундан ташқари халифа Умар ибн Ҳаттоб розияллоҳу анҳунинг ободончилик йўлларида қилган бошқа ишлари ҳам кўпдир. Масалан, Ироқ фатҳ этилганидан кейин у ерда керак ўринларга кўприклар солдирган ва ариқлар қазитгандилар. Макка бирла Мадина орасидаги йўлга мусофирхоналар бино қилдиргандилар. Шу каби Шом билан Хижоз ўртасидаги катта қатнов йўлга ҳам мусофирхоналар қурдирган эдилар. Ҳар бир фатҳ этилиб аҳли Ислом ўринлашган ерларга масжидлар қурдиргандилар. Маккад Масжидул Харамни, Мадинада эса Масжиди Набавийни кенгайтиргандилар.\nИслом давлатида тафтиш идорасини вужудга келтирган киши ҳам Умар ибн Ҳаттобдир. Мазкур идора аввалда ниҳоятда содда, жўн ҳолатда бўлиб, асосан хизмати шаҳарнинг тозалигини, бозордаги олди-соттиларни, тош-тарозуларни текширишдан иборат эди. Кейинчалик эса мазкур идора ниҳоятда зўрайиб кетди. Амру-маъруф қилиш, имом ва муаззинларни ўз вазифаларини қандай ўтаётганларини текшириш, намозни ўз вақтида адо этишни текшириш каби ишлар ҳам ушбу идора вазифаларидан бўлди.\nИслом давлатида ҳибсхона ташкил этган зот ҳам Умар ибн Ҳаттобдир. Шомга борган вақтларида махов касалига мубтало бўлган кимсаларга хазинадан маош, яъни нафақа тайин этганлари, қаровчисиз болаларга хазина ҳисобидан боқиладиган болалар уйи ташкил этганлари ривоят этилади. Хулоса қилиб айтганда, Умар ибни Ҳаттоб ўн йилдан иборат ҳукмронликлари даврида катта-катта футухотларни қўлга киритганлари каби, маданий-маиший соҳаларда ҳам катта амалий ишларни йўлга қўйган эдилар.\nЎМИ Тошкент вилояти вакиллиги матбуот хизмати\nАввалги Ўзбекистон мусулмонлари идораси Уламолар Кенгашининг Қурбон ҳайитини нишонлаш тўғрисидаги БАЁНОТИ\nКейинги Қурбонлик қилишнинг фазилати ва шартлари\nIyun 1, 2018\t6,717


Ковул – оёғимиз остидаги хазина » Фориш тумани ҳокимлиги расмий сайти\nФориш тумани ҳокимлиги » Янгиликлар » Ковул – оёғимиз остидаги хазина\nКовул – оёғимиз остидаги хазина\nКовул ўсимлигини халқимиз кавар ҳам деб атайди.\nМутахассислар бу номнинг келиб чиқишини Эрондаги Дашти Кавир чўли билан боғлашади. Боиси ковул ушбу ҳудудда энг кўп учрайдиган ўсимлик ҳисобланаркан. У Франция, Испания, Италия, Жазоир ҳамда Кипрда, Греция ва Шимолий Америкада маданийлаштирилган. Юртимизнинг тоғ ён-бағрли ҳудудларида эса табиий ҳолда ўсади. Жумладан вилоятимизнинг Зомин, Ғаллаорол, Фориш, Шароф Рашидов, Андижон вилоятининг Булоқбоши, Наманган вилоятининг Чуст в Косон туманлари, Тошкент вилоятининг тоғолди ҳудудларида кўплаб учратиш мумкин.\nЕр бағрлаб ўсадиган ушбу тиканли бута жой танламайди, сувсизликка ва совуққа чидамли. Май ойидан то октябр ойигача ўсади. Дона-дона бўлиб гуллайди. Сўнгра бир уяли гўштли реза мева беради. Икки паллали ушбу мева худди тарвузга ўхшайди.\nКовул илдизидан баргигача шифобахш ўсимлик ҳисобланади. Бундан ташқари у чорва моллари учун тўйимли озуқа ҳамдир. Ковул фармацевтика саноатида қимматбаҳо хом ашё сифатида жуда қадрли. Меваси таркибида сапонинлар, алколоидлар, углеводлар, аскорбин кислота, мой, илдиз пўстлоғида стахидрин алкалоиди мавжуд. Эрта баҳорда кавлаб олинган илдизи қуритилиб, аллергияга мойил беморлар учун дори тайёрланади. Гуллаш мавсумидан олдин ҳам аллергияга эм бўладиган қайнатма қилинади. Янги кесиб олинган ва чой қилиб дамланган ковул шохлари жуда яхши антисептик восита ҳисобланади. Унинг бу хусусиятларидан араблар ва қадимги юнонлар фойдаланишган. Юртимизда эса тиб илмининг султони Абу Али ибн Сино ушбу наботот туридан кўплаб хасталикларни даволашда қўл келадиган дармондорилар тайёрлаш усулларини ёзиб қолдирган.\nМанбаларда қайд этилишича, ковулнинг илдиз қисмидан олинадиган дамлама гепатитга шифо бўлса, пояси ва барги тери касалликларига эм бўлади, меваси таркибидаги йод бўқоқдан азият чекадиган инсонларга наф келтиради. Жаҳон фармацевтика саноатида мазкур тавсиялар асосида дорилар тайёрлаш кенг йўлга қўйилган.\nХалқ табобатида ҳам ковулдан фойдаланиб келинган. Асосан йирингли яраларни, шунингдек, стенокардияда, тиреотоксикоз, бавосил, қандли диабет касаллигини даволашда ҳам қўлланилган.\nКовул озиқ-овқат саноатида ҳам ишлатилади. Ҳиндулар унинг меваси қўшиб тайёрланган таомларни хуш кўриб истеъмол қилишса, француз ошхонасида маринадланган ковул гул-куртаклари жуда муҳим зиравор ҳисобланади. Ўзимизда эса илгари ковул «тарвузча»лари қуритилиб, қишда қанд ўрнида фойдаланилган.\nИтальянча усулда совуқ димланган бузоқ гўшти – вителлотоннат билан бирга, албатта, таркибида ковул бўлган «тоннато» қайласи тортилиши керак. Буюк Британияда эса қўй гўшти хушхўрлигини оширишда ковул қўшилган қайноқ қайладан фойдаланилмаса, мижозларни йўқотиб қўйиш ҳеч гап эмас экан.\nПрезидентимиз томонидан ковул етиштиришни йўлга қўйиш, унинг илмий асосларини ишлаб чиқиш, экспортга чиқариш механизмини яратиш юзасидан вазифалар белгилаб берилмоқда. Айниқса, бу борада туманимизда жуда катта имкониятлар мавжуд.\nКовулчилик – истиқболли тармоқ. Боиси, уни йўлга қўйиш ортиқча маблағ ва ресурс талаб этмайди. Деҳқончасига айтганда, беор ўсимлик. Илдизи бақувват эмасми, ўн беш йилгача яшаб мева бераверади.\nБу бой хусусиятларга эга ўсимликни маданийлаштириш, парваришлашни йўлга қўйиш учун унинг агротехникаси сир-синоатларини ҳам чуқур ўрганиш зарур.\nМутахассисларнинг таъкидлашича ковул уруғини бевосита далага экиш ёки иссиқхонада кўчатлар тайёрлаб ўтказиш йўли билан кўпайтириш мумкин экан. Биринчиси оддий, уруғи тупроққа қадалади. Кейинги йўл эса иссиқхонада амалга оширилади. Аниқроғи плёнка тувакчаларда кўчатлар тайёрланади ва ерга ўтқазилади. Уруғдан кўпайтирилганда эса очиқ тупроққа сочилади. Парвариши ҳам оддий, вақтида чопиқ қилиниб, бегона ўтлардан тозаланади.\nКовул ўсимлиги уч йилда ҳосилга киради. Бир гектар ерга 1600 туп кўчат жойлаштириш мумкин. Аҳамиятлиси шундаки, ковул ёз бўйи куртак ёзади. Ҳали очилмаган, 10 миллиметрдан катта бўлмаган, думалоқ, қаттиқ куртаклари энг харидоргир маҳсулот ҳисобланади. Улар 8-10 кун оралиғида фақат қўлда териб олинади. Шу боис у жаҳон бозорида қиммат нархларда сотилади. Ўсимликнинг яхши ривожланган бир тупидан ҳар теримда 3 килограммгача ҳосил олинар экан. Мавсум якунида бу кўрсаткич ўртача 7,5 килограммни, гектарига чақилганда 12 тоннани ташкил этади. Жаҳон бозорида бир килограмми 1,5 АҚШ долларидан бошланишини инобатга олсак, шунда бир йиллик умумий даромад ўртача 18 минг АҚШ долларини ташкил қилади. Бу кўрсаткич кейинги йилларда ортиб бораверади.\nБу ҳисоб-китоб хом мевага асосланган. Холбуки, унинг қайта ишлангани баҳоси бунданда юқори бўлади.\nПрезидентимиз Шавкат Мирзиёев иқтисодиётимизни барқарор ривожлантириш, озиқ-овқат хавфсизлигини таъминлаш, мамлакатимизнинг экспорт салоҳиятини оширишда қишлоқ хўжалиги соҳасининг ўрни ва аҳамиятини оширишга алоҳида эътибор қаратмоқда. Ҳар бир оилада ковулчиликни ривожлантиришни йўлга қўйиш ҳар бир оиланинг яхшигина даромадга эга бўлишини таъминлайди.\nДарвоқе, ўсимликнинг гули нектарга бой бўлиб, бол ариларни ўзига мафтун этади. Демак, ковулчиликни ривожлантириш яна бир неча тармоқлар истиқболига, кўплаб янги иш ўринлари очилиши, қўшимча даромад манбаи яратилишига кенг йўл очади.\nЖиззахдаги уста ҳунармандлар қишлоғи\nБиринчи хонага 10 дона, иккинчи хонага 15 дона, учинчи хонага...


Замонавий технологиялар ҳосилдорликни оширишга хизмат қилмоқдаHaqida.net\nHome Mahalliy Замонавий технологиялар ҳосилдорликни оширишга хизмат қилмоқда\nҚишлоқ хўжалиги ва озиқ-овқат маҳсулотларини ишлаб чиқариш жараёнига замонавий технологияларни жорий қилиш ҳосилдорликни сезиларли даражада ошириб, мева-сабзавот экинлари сифатини сақлаган ҳолда, уларни етиштиришга кетадиган сарф-ҳаражатларни қисқартиради. Қишлоқ хўжалиги фаолиятини босқичма-босқич автоматлаштириш мамлакатимиз озиқ-овқат хавфсизлигини янада мустаҳкамлашга хизмат қилади.\nЮртимизда замонавий экологик тоза ўғитлардан фойдаланиш, далаларни лазерли режалаштиришни жорий қилиш, ерга шудгорсиз ишлов бериш, тузга ва қуруқликка чидамли экинларни етиштиришга қаратилган қатор лойиҳалар амалга оширилмоқда.\nҚишлоқ хўжалигини модернизация қилиш ва жадал ривожлантириш 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясининг асосий йўналишларидан биридир. Ўзбекистон Савдо-саноат палатаси ва БМТ Тараққиёт дастурининг “Ўзбекистон бизнес форуми (III босқич)” қўшма лойиҳаси доирасида Тошкент вилоятида замонавий қишлоқ хўжалиги метеостанцияларини ўрнатиш ишлари амалга оширилмоқда. Ҳозиргача бундай техника воситалари Янгийўл ва Ўрта Чирчиқ туманларида фойдаланишга топширилди, яқин кунларда Паркент ва Тошкент туманларида ўрнатилади. Бунинг самарасида 800 фермер ва деҳқон хўжалиги тезкор метеохабарлар ҳамда агротехник тадбирларни ўтказишга доир тавсиялар билан таъминланади.\nЎрнатилаётган ҳар бир метеостанция ёғингарчиликлар сони, ҳаво ва тупроқ ҳарорати, ҳаво намлиги даражаси, шамол тезлиги ва йўналиши ҳамда бошқа қатор муҳим кўрсаткичларни ҳисобга оладиган мосламаларга эга. Тўпланган маълумотлар асосида касалликлар ва зараркунандаларнинг пайдо бўлиш хавфи олди олинади, ўсимликларни ҳимоя воситалари билан қайта ишлаш бўйича профилактик ишларни ўтказиш, суғориш вақти ва интенсивлиги режалаштирилади. Агротехник тадбирларни ўз вақтида ва тўғри амалга ошириш эса мавжуд ресурслардан оқилона фойдаланиш имконини беради.\nФермер хўжаликлари вакиллари мунтазам равишда маслаҳат олиш билан бирга ўқув тренинглари ва семинарларда иштирок этади. Тажриба лойиҳаси натижалари уни кейинчалик мамлакатимизнинг барча ҳудудларида жорий этиш учун муҳим асос бўлиб хизмат қилади.


Тожикистонда ноқулай об-ҳаво шароитига қарамасдан, пахта терими давом эттирилмоқда\n16:21 / 03.11.2015\nТожикистон Қишлоқ хўжалиги вазирлигининг маълум қилишича, мамлакатда 2015 йилнинг шу даврига қадар 266 минг тонна пахта йиғиштириб олинди. Бу жорий йилда белгиланган режанинг 67 фоизини ташкил этади. Asia-plus агентлиги хабарига кўра, ноқулай об-ҳаво шароитига қарамасдан, далаларда пахта йиғим-терими давом эттирилмоқда.\nВазирликнинг маълум қилишича, айни пайтда пахта далаларида 95 минг киши меҳнат қилмоқда. Улар мавсум охирига қадар пахта хирмонини 399 минг тоннага етказишлари лозим. Деҳқонлар 2015 йилда Тожикистонда 180 минг гектар майдонга уруғ қадашган.\nЎтган 2014 йилда 178 минг гектар майдонга чигит экилиб, 390 минг тонна пахта териб олинган.


Собиқ машҳур дарвозабон Виктор Чанов вафот этди\n15:11 / 09.02.2017\nСобиқ иттифоқнинг машҳур футбол дарвозабони, ҳозирда Туланинг "Арсенал" клуби дарвозабонлари мураббийи Вячеслав Чановнинг укаси Виктор Чанов 57 ёшида вафот этди, деб хабар бермоқда "Р-Спорт" нашри.\nСобиқ иттифоқнинг 3 карра чемпионининг вафоти ҳақида унинг яқинлари маълум қилишган. Футболчи 8 февралда ҳаётдан кўз юмган. Чановнинг вафоти сабаблари маълум қилинмаган. Бироқ интернетдаги маълумотларга кўра, собиқ дарвозабоннинг вафотига 2017 йил 20 январда номаълум кимсалар томонидан қилинган ҳужум оқибатида олган бош мия-чаноқ жароҳати сабаб қилиб кўрсатилган.\nВиктор Чанов Донецкнинг "Шахтёр" (1978-1981), Киевнинг "Динамо" (1982-1990), Исроилнинг Хайфа шаҳридан "Маккаби" (1990-1993) ва "Бней Иегуду" (1993-1994) клубларида ўйнаган. Бундан ташқари, Чанов Собиқ иттифоқ терма жамоаси сафида 21 та ўйинда майдонга тушган. Бу ўйинлар орасида 1986 йилги жаҳон чемпионати ва 1988 йилги Европа чемпионати финал босқичларидаги ўйинлар бор. Евро-1988’да Собиқ иттифоқ терма жамоаси финалгача етиб бориб, у ерда Голландия терма жамоасига имкониятни бой берганди.\n1995 йилда Чанов мураббийлик фаолиятини бошлаган ҳамда Киевнинг ЦСКА ва "Динамо" клубларида фаолият юритган.\n1986 йилда Собиқ Иттифоқда "Йил дарвозабони" деб топилган. 1986 йилда Киевнинг "Динамо" клуби сафида Кубок эгалари кубоги ғолиби бўлган.\nЗорро «Шахтёр» билан янги шартнома имзолади\n22:45 / 16.05.2018\n«Шахтёр» 11-марта Украина чемпиони бўлди\n00:40 / 14.05.2018\nЕЧЛ. Жеконинг голи "Рома"ни кейинги босқичга олиб чиқди\n02:45 / 14.03.2018


Солиқлар иқтисодиёт таянчи - zarnews.uz\nСолиқлар иқтисодиёт таянчи\nҚарорда режага нисбатан солиқнинг ортиқча бажарилган даромадлар қисмини маҳаллий бюджетда қолдириш ва бу маблағни ҳудуднинг бирламчи зарурий харажатлари учун ишлатиш мумкинлиги белгиланган. Демак, солиқ тушумларини кўпайтириш борасида ишга солинмаган имкониятларни топиб, амалда қўллай олсак, маҳаллий бюджет тушумларини бир мунча ошириш мумкин бўлади.\nВилоятимиз салоҳиятидан келиб чиқиб, бошқармамиз вилоят молия бош бошқармаси билан биргаликда жорий йил учун бир неча йўналишларда маҳаллий бюджетга қўшимча маблағлар захираси ва уларни ундириш механизмларини белгилаб олди. Ушбу қўшимча захираларни ундириш учун бир нечта аниқ йўналишлар ҳар бир туман ва шаҳар кесимида тақсимлаб чиқилди. Жумладан, жисмоний шахсларнинг мол-мулк ва ер солиғи бўйича давлат солиқ хизмати органлари ва "Ергеодезкадастр" ҳудудий бўлинмалари маълумотлар базасини таққослаш, мол-мулкни қайта баҳолаш ҳамда ер майдонлари ва мол-мулк объектларини хатловдан ўтказиш ҳисобига қўшимча маблағ тушириш имкони бор. Аниқланган қўшимча ер майдонларини давлат солиқ хизмати органлари базасига киритиш орқали маҳаллий тушумлар сезиларли ошади. Намунавий лойиҳалар асосида қурилган уй-жойлар эгаларини солиқ органларида ҳисобга қўйиш, томорқа ер участкаларидан самарали фойдаланмаётган жисмоний шахслардан ер солиғини ундириш ҳисобига бюджетга қўшимча маблағ тушириш мумкин. Бунда дастлаб, томорқасини қаровсиз қолдирганлар огоҳлантирилади. Агар фуқаро огоҳлантиришдан сўнг ҳам тегишли хулоса чиқармаса, солиқни 3 баробар кўп тўлайди.\nТегишлича давлат рўйхатидан ўтмасдан ва ижара шартномаси тузмасдан ноқонуний фаолият кўрсатаётган савдо, умумий овқатланиш ва бошқа хизмат кўрсатиш объектларининг қонуний фаолиятини таъминлаш эвазига қўшимча даромадга эришилади. Бозорлар ва савдо комплексларига туташ ҳудудда жойлашган автомобилларни вақтинча сақлаш жойларини бозорлар тасарруфига ўтказиш орқали автотураргоҳлардан қатъий белгиланган солиқ ва бир марталик патта йиғимларидан ҳам қўшимча даромад олиш мумкин.\nЎриндошлик асосида ишлаётган ва бир неча манбалардан даромад топаётган, транспорт воситалари ва биноларни ижарага бериш ҳисобига даромад олаётган жисмоний шахслардан декларация асосида қўшимча солиқ ундириш мумкин. Автомобилларга ёқилғи қуйиш шохобчаларида сотилган сиқилган газ, бензин, дизель ёқилғиси ҳажмларидан келиб чиқиб, бюджетга истеъмол солиғини тўлиқ ундириш ҳам солиқларни кўпайтиради. Табиий ресурслар – қум, шағал, гипс, оҳак ва бошқа ер қаъри топилмаларидан тайёр маҳсулотлар ишлаб чиқарувчи корхоналар фаолиятини камерал назоратдан ўтказиш ва мониторинг олиб бориш, фермер хўжаликларининг ер майдонлари ва уларнинг меъёрий қийматидан келиб чиққан ҳолда, бюджетга қўшимча манба жалб қилиш мумкин.\nСолиқ кодексига киритилган ўзгартиришга мувофиқ хўжалик юритувчи субъектларда ҳисоботларни ва ишчи-ходимларни мониторинг қилиш орқали ишсизлар сони ва тадбиркорлар фаолияти реал баҳоланади. Ягона солиқ тўловчи микрофирма ва кичик корхоналарнинг эгаллаган ер майдонларини қайта ўрганиш, бўш турган биноларни хатловдан ўтказиш ҳам янги имконият яратади. Шу билан бирга, мол-мулк ва ер солиғидан мавжуд қарздорликни бартараф этиш, суд қарорига кўра, солиқ қарздорлигини ундириш бўйича мажбурий ижро бюросига юборилган, мусодара қилинган мол-мулк ва товарларни реализация қилиш ҳисобига ҳам вилоят тараққиёти учун каттагина сумма тўпланади. Йўл ҳаракати хавфсизлиги идоралари билан ҳамкорликда аҳолига кўрсатиладиган пуллик хизматлар ва жойлардаги юк ташиш хизматлари фаолиятини қонуний асосда ташкил этиш орқали тадбиркорлик субъектлари сонини кўпайтиришга эришилади.\nМазкур ҳаракатлар натижасида қўшимча солиқ мажбуриятлари тўлиқ бажарилса, аввало, вилоятимиздаги кам таъминланган ва ногиронлиги бўлган шахсларни уй-жой билан таъминлаш учун бошланғич бадал тўлаб берилади. Ҳар бир туманда намунавий маҳалла гузари ташкил қилинади. Шунингдек, аҳолини тоза ичимлик сув билан таъминлаш, ирригация тармоғи, таълим муассасалари, иншоотлари қуриш имкониятлари ошади.\nЮртимизда аҳолининг фаровон яшаши, тадбиркорларнинг эркин фаолият юритишлари учун зарур чоралар кўрилмоқда. Бунга солиқ тўловчилар ҳам муносиб жавоб қайтарса, мамлакатимиз тараққиёти янада тезлашиши шубҳасиз.


06 июл 2022, Тошкент вақти: 02:21\n20 июль куни Андижон ҳокимлигида ўтказилган матбуот брифингида йигирмадан зиёд журналист қатнашган.\n20 июль куни Андижон вилоят ҳокими Шуҳрат Абдураҳмонов иштирокида коронавирус муаммосига бағишлаб ўтказилган матбуот брифингига борган журналистларга 5 миллион сўмдан пул тарқатилган.\nБу ҳақда Озодликка хабар қилган журналистларнинг Озодликка айтишича, уларнинг ўзлари ҳам брифингда қатнашган ва ҳокимлик матбуот хизмати ходими бу пул "ҳокимнинг совғаси" эканини айтган.\nОзодлик билан суҳбатда баъзи журналистлар ҳоким номидан берилган пулни касб байрамларига (касб байрами қарийб 1 ой олдин ўтиб кетган) атаб берилган ҳадя сифатида олишганини айтса, бошқалар бу холатда ҳокимият ва матбуот ўртасида манфаатлар тўқнашуви кўраётганликларини айтиб, буни "журналистлар оғзини мойлаш" дея талқин қилди.\nАндижон вилоят ҳокими Шуҳрат Абдураҳмонов бундан олдин футболчилар, теримчилар, шоирлар, раққосаларга пул ва машиналар совға қилган.\nИжтимоий тармоқларда бундай совғалар қаердан олиняпти, деган саволлар ўртага ташланмоқда.\n20 июль кунги брифингда қатнашган, лекин исми очиқланишини истамаган андижонлик журналист ўзи ҳам ҳоким номидан 5 миллион сўм олганини Озодликка айтар экан бундай деди:\n- Брифингдан олдин ҳокимлик матбуот хизматидан телефон бўлди. Брифингга келинглар, ҳокимнинг совғаси бор, олиб кетасизлар дейишди. Борганимизда брифинг аввалида 5 миллион сўмдан беришди. "Ҳокимнинг совғаси" дейишди. Анжуман сўнггида ҳокимнинг ўзи "муаммо бўлса, менинг ўзимга айтинглар, мана телефон номерим, муаммони бирга ҳал қиламиз", деб айтди.\nАндижон вилоят ҳокими матбуот брифингида журналистларга пул тарқатилганини андижонлик журналист Акмал Муйдинов ҳам Озодликка тасдиқлади.\nМуйдинов бу пул Матбуот ва оммавий ахборот воситалари ходимлари куни муносабати билан ҳокимнинг совғаси бўлганини айтди:\n- Биз бунақа брифингларга доим ҳам боролмаймиз. Келмасанглар бўлмайди, шунақа ўтган сафарги совғани олиб кетасизлар, деди. Борсак брифинг бошланишидан олдин шу брифингни олиб борган матбуот хизмати ходими бизга пулни берди. Бошқаларни билмайман, у ерда йигирмадан ортиқ журналист бор эди. Бизга берди. Тушунишимча бу ҳокимнинг Матбуот ва оммавий ахборот воситалари ходимлари куни муносабати билан совғаси. Ҳокимнинг ҳадяси сифатида олдик.\nЖурналист Акмал Муйдинов билан суҳбат\nБрифингда қатнашган бошқа бир журналист эса ўзи ва касбдошларига ҳоким тарафидан пул берилиши ҳолатида ҳокимият ва матбуот ўртасида манфаатлар тўқнашуви кўраётганини айтди.\n- Брифинг пайти шу брифингда журналистлар саволига жавоб бериши керак бўлган ҳоким журналистларга пул беряпти. Буни қандай тушуниш мумкин? Бу журналистларнинг оғзини мойлаш эмасми? Ҳокимлар ижроия ҳокимият, журналистлар тўртинчи ҳокимият. Ўртага пул аралашяпти. 27 июнь куни эса худда шу журналист блогерларга, ҳар бирига ҳоким телевизор тарқатган эди. Андижон вилоят ҳокимининг пули жуда кўпайиб кетган бўлса камбағалларга берса бўлмайдими?! Андижон ТВ ни курсак кўнглимиз айнийди, чунки туну кун вилоят ҳокимини кўрсатиб мақташади. Ҳа энди шунча совғани олгандан кейин мақтайдида... Вилоят эса коронавирус ва кўзбўямачилик билан тўлиб кетган.\nАммо, Акмал Муйдинов бу қарашга қўшилмайди.\nУ ҳокимлик тарафидан берилган пулни шунчаки ҳадя деб билишини айтди:\n- Ҳамма ўзининг тушунчаси билан тушунади. Биз уни ҳадя деб олдик. Чунки, байрам ўтди. Тўғриси, байрамда ҳар йили яхши совға оламиз-да. Лекин, бу совғаларнинг фаолиятимизга таъсири бўлмайди. Шу куннинг ўзида танқид бердик. Қўрғонтепа туманидан шу куннинг ўзида танқид бердик. Ҳоким агар ёрдам керак бўлса мана телефоним, менинг ўзимга айтинглар, масалани бир томонлама ўрганманглар, танқидга очиқман, ҳеч қачон журналистлардан қочмаганман деди. Яъни пул берилишида конфликт вазият кўрмаяпман.\n20 июль куни журналистларга пул берилгани юзасидан изоҳ олиш учун Андижон вилояти ҳокимлиги матбуот хизматига боғланиб бўлмади.\nҲокимлик расмий сайтида матбуот хизмати тугмаси босилганда "бундай саҳифа йўқ" деган ёзув пайдо бўлди.\nEffect.uz сайти бош муҳаррири Акмалхон Эшонхонов журналистлар ҳокимият идораларининг совғаларига учмай, бундан масофаланиши лозимлигини айтади:\n- Ўзини ҳурмат қиладиган журналист, бундай холатлардан масофаланиши керак. Пул ёки совғаларни олмаслиги керак, деб ўйлайман. Чунки бу низоли холатни келтириб чиқаради. Журналист мустақил бўлиши лозим. Совғалар, пуллар мустақиллигини чеклаб қўйиши аниқ, - дейди Эшонхонов.\nEffect.uz сайти бош муҳаррири Акмалхон Эшонхонов билан суҳбат.\nАндижон вилоят ҳокими Шуҳрат Абдураҳмонов бундан олдин "Андижон" жамоаси футболчилари, теримчилар, шоирларга пул ва машиналар совға қилган.\nИжтимоий тармоқларда эса фойдаланувчилар бундай совғалар манбаси қаердан олиняпти, деган саволларни ўртага ташлашган.\nҲоким Абдураҳмонов эса бу саволларга "бераётган бўлсам халқимга беряпман", дея жавоб қилган.\nЎтган йил 25 ноябр куни вилоятлик спортчиларни тақдирлаш маросимида Андижон вилоят ҳокими: "Кимлардир муҳокама қилиб кўряпти буни ҳам ҳоким қатдан оберяпти, нима оберяпти. Мен бераётган бўлсам, халқимга беряпман. Ўзим емаяпман, шу халқимга беряпман мен", деган эди.\nЛекин, ҳоким бундай совғалар манбаси қаердан олинаётганини очиқламаган.\nАндижонда ИИБ ходимлари фермерларни қиммат уруғлик картошка сотиб олишга мажбурламоқда\nCOVID-19 қурбонлари: Тошкентда уч, Андижонда бир бемор вафот этди\nВилоят раҳбарлари COVID-19 бўйича ҳисоб берди - Андижон ва Хоразм ҳокимлари телемурожаат қилди\nАндижонда “Ўқувчи рейди” – таътилдаги ўқитувчиларга карантинда кўчада юрган болаларни “овлаш” буюрилди


Шок-видео: 150 метр бўшлиқ устидаги шаффоф сузиш ҳавзаси\n23:07 / 09.04.2017\nТехаснинг энг катта шаҳри марказида Market Square Tower осмонўпар иншооти қад кўтарди. Шаҳар маъмурияти 2016 йилнинг кузидан ижарачиларни излашга тушди, бинонинг расмий очилиш маросими бўлмаган бўлса-да, у ижтимоий тармоқларда ўзининг бош арт-объекти билан диққатни жалб қила бошлади. TJ шу ҳақида маълумот берди.\nБаландликдан қўрқадиганлар учун Market Square Town'нинг тўртинчи қаватидаги айвонда яна бир сузиш ҳавзаси бор. Турар-жой нархлари эса бир-биридан тубдан фарқ қилади: 52 квадрат метрлик апартаментлар ойига 1805 долларга тушади, 278 квадрат метрлик пентхаус эса ўн карра қиммат туради.\nТехас архитектура Market Square Town


18:26 / 18.05.2018 2591 pdf Ўқиш режими + -\n1194. Абу Ҳурайра розияллоҳу анҳудан ривоят қилинади:\n2. Аллоҳ таоло мусулмонларга Рамазон ойи рўзасини фарз қилганлиги.\nУшбу ҳадисни бу бобда келтиришдан мақсад ҳам мана шу ҳукмни, яъни Рамазон ойининг рўзасини тутиш ҳар бир бандага Аллоҳ томонидан жорий этилган фарз эканлигини маълум қилмоқдир.\nЎша эшиклардан Аллоҳнинг раҳмати, хайр-барака ёғилур. Раҳмат фаришталари тушур. Бандаларнинг тутган рўзалари, қилган яхши амалларининг савоблари чандон-чандон кўпайиб, осмонга кўтарилур.\nЎша муборак ойнинг ҳурматидан жаҳаннам эшиклари ёпилиб, унга кириш вақтинча кечга сурилур. Кишиларга Аллоҳнинг раҳмати бўлиб, уларга яхши имконлар яратиб берилур. Рўза тутиб, ибодат қилган кишилар жаҳаннамдан қутулур.\nРамазон ойи шарафидан ўзбошимча шайтонлар кишанланиб, рўза тутган мўминларни васваса ва иғво қила олмай қолишади. Рўзадорлар хайрли ишлари ва ибодатларини бемалол қиладилар.\nБу кеча Қадр кечасидир. Ундаги ибодат – яхшиликларга бериладиган савоб ва хайр-баракалар шу даражада кўпдир. Ким ўша муборак кечани уйқу билан, беҳуда ўтказса, барча яхшиликлардан маҳрум бўлибди.\nҲаётимизда ушбу ҳадиси шарифга амал қилишни бошлашимиз, муборак Рамазон ойидан тўла фойдаланишга ўрганишимиз лозим. Рамазони шариф кунларини рўзадор, тунларини бедор бўлиб, ибодат ила ўтказишимиз керак. Қадр кечаси ҳам беҳуда ўтмаслиги лозим.\n18:20 / 18.05.2018 4122\n15:31 / 19.05.2018 1491\n4042 12:29 / 11.06.2018


Липак бош директор сифатида Ўзбекистон, Қозоғистон, Қирғизистон, Тожикистон, Туркманистон, Покистон, Озарбайжон, Грузия, Арманистон, Афғонистон каби минтақадаги 10 давлатда ушбу молия муассасаси фаолиятини бошқаради. Жумладан, у айни пайтда ОТБнинг 155 та лойиҳасини ўз ичига олган 18,6 миллиард АҚШ долларига тенг портфелини амалга оширилишини назорат қилади.\nҚайд этилишича, янги бош директор, шунингдек, банкнинг Марказий Осиё минтақавий иқтисодий ҳамкорлик дастурлари доирасидаги ишларига раҳбарлик қилади. Эслатиб ўтамиз, бу Осиёдаги минтақавий ҳамкорлик йўналишидаги энг йирик дастурлардан бири ҳисобланади.\n“Марказий ва Ғарбий Осиё улкан ўзгаришларни бошдан кечирмоқда. Зеро, ушбу минтақада савдо-сотиқ кенгайиб, қашшоқлик даражаси қисқараяпти, — деб ҳисоблайди Вернер Липак. — ОТБ физик ва ижтимоий инфратузилмаларнинг ўзаро боғлиқлигини ошириш ҳамда яхшилаш ҳисобига инклюзив ўсишни таъминлаш мақсадида бутун минтақани ривожлантириш бўйича ҳукуматлар ва ҳамкорлар билан ишлашни давом эттиради”.\nБунгача у ушбу департаментда бош директор ўринбосари ва бош маслаҳатчиси лавозимларида ишлаган. У 2011 — 2017 йилларда ОТБнинг Покистон бўйича доимий вакили бўлган. Умуман, мазкур муассасада 1992 йилдан буён фаолият юритаяпти.\nБу соҳада 1987 йилда ёш мутахассис сифатида иш бошлаб, узоқ йиллар давомида юқори лавозимларни эгаллаб келган собиқ раҳбар Шон О’Салливан эса нафақага чиқди.\nМазкур рукндаги бошқа мақолалар: « Дастур ижросида хорижий банклар иштироки қандай?\tСайёҳлик равнақи маҳаллий бюджетга қўшимча даромад келтиради »


24 Ôåâðàëü 2017 17:11 5950\nСессияда вилоят ва туман Кенгаши депутатлари, вилоят ҳокимининг ўринбосарлари, ҳокимликнинг гуруҳ, котибият, бўлим бошлиқлари, туман фаоллари, ҳуқуқни муҳофаза қилиш идоралари раҳбарлари, оммавий ахборот воситалари вакиллари иштирок этдилар.\nТуман Кенгашининг сессиясида ташкилий масала кўрилди. Масала юзасидан вилоят ҳокими, Олий Мажлис Сенати аъзоси Хайрулло Бозоров маъруза қилди. Нотиқ ўз сўзида туманда эришилган натижаларни, хусусан қўшма корхоналар, кичик бизнес ва хусусий тадбиркорлик ривожига туман меҳнат аҳли қўшаётган ҳисса, қишлоқ хўжалиги, қурилиш, ободонлаштириш ва бошқа тармоқлардаги ислоҳий ўзгаришларни алоҳида эътироф этди. Туман тадбиркорлари салоҳиятидан келиб чиқиб, саноатни жадал тараққий эттирилишига катта ишонч билдирди.\nСессияда вилоят ҳокимининг Шавкат Абдуразақовни бошқа ишга ўтганлиги муносабати билан туман ҳокими вазифасидан озод этиш тўғрисидаги қарори тасдиқланди. Депутатлар вилоят ҳокимининг ҳозиргача вилоят электр тармоқлари корхонаси раҳбари бўлиб ишлаган Шуҳрат Даврановни туман ҳокими этиб тайинлаш тўғрисидаги қарорини бир овоздан тасдиқладилар.\nТуман Кенгаши сессиясида кўрилган масала юзасидан Тепақўрғон педагогика ва сервис касб-ҳунар коллежи директори Тугмахон Сиддиқова, Нурафшон қишлоқ фуқаролар йиғини раиси Талъат Ғаффоров, туман халк таълими муассасалари фаолиятини методик таъминлаш ва ташкил этиши бўлими мудири Дилбархон Ҳошимова, туманнинг янги ҳокими Шуҳрат Давранов сўзга чиқдилар.\nНаманган тумани ҳокими Шуҳрат Абдулҳаевич Давранов 1973 йилда Наманган туманида туғилган, 1995 йилда Тошкент ирригация ва қишлоқ хўжалигини механизациялаштириш муҳандислари институтини тамомлаган. Ўзбекистон "Адолат" СДП аъзоси. Халқ депутатлари вилоят кенгаши депутати. 2013 йилдан ҳозирга қадар "Наманган ҳудудий электр тармоқлари" корхонаси АЖ бош директори бўлиб ишлаб келмоқда эди.


Қашқадарё вилоятидаги табиий сув ҳавзаларни ижарага бериш бўйича қўшимча танловлар ! / O'ZBEKBALIQSANOAT\nҚашқадарё вилоятидаги табиий сув ҳавзаларни ижарага бериш бўйича қўшимча танловлар !\nТабиий сув хавза участкаларини балиқ овлаш хўжаликларига ижарага бериш бўйича танлов.\n(Ўзбекистон Республикаси Вазирлар Маҳкамасининг 2017 йил 7 августдаги 593-сон қарори ва “Ўзбекбалиқсаноат” уюшмасининг 2019 йил 15 июлдаги 45-сонли буйруғига асосан)\nТанловда иштирок этиш тартиби, шартлари ва керакли хужжатлар рўйхати:\nТалабгорнинг тўлиқ номи ва жойлашган манзили (почта манзили), телефон рақами кўрсатилган аризаси;\nБалиқ овлашни амалга ошириш бўйича бизнес – режа;\nБалиқ овлашни амалга ошириш бўйича бизнес – режанинг молиялаштириш манбаалари (талабгорнинг ўз маблағлари, тижорат банклари тамонидан ажратилган кредит маблағлари ва қонун хужжатлари билан таъқиқланмаган бошқа манбалар) билан таъминланганлиги хақидаги маълумотлар;\nБалиқ овлаш ва табиатни мухофаза қилиш тадбирларини амалга ошириш учун моддий-техника воситаларининг (русуми кўрсатилган қайиқлар, моторлар, овлаш қуроллари, автотранспорт воситалари, балиқ ва балиқ махсулотларини сақлаш учун совутиш ускуналари ва хоказо) мавжудлиги хақида маълумотлар;\nБалиқ (турлари ва миқдори бўйича) чавоқлар билан тегишли сув хавза участкасини хар йили балиқлантиришни амалга ошириш бўйича таклифи.\nТалабгорларнинг танлов таклифлари жойлашган конвертларни очиш 2019 йил 25 август куни соат 10:00 да Комиссия мажлисида амалга оширилади. Талабгорлар ёки уларнинг вакиллари танлов таклифлари конвертларини очилишида иштирок этиш ҳуқуқига эга.\nИжара шартномаси “Ўзбекбалиқсаноат” уюшмаси ва танлов ғолиби билан камида 10 йил муддатга тузилади.\nТанлов қуйидаги манзилда ўтказилади. Ушбу танловда иштирок этишни хохловчилар шу манзилга хужжатларни тақдим этишлари лозим: Қашқадарё вилояти, Қарши шаҳар, Ўзбекистон кўчаси 81а-уй. Телефон: (97) 222-05-85, (0375) 226-38-23. Телефакс: (0375) 226-38-23 Электрон почта манзили: qashqbaliqsanoat@bk.ru\n“Ўзбекбалиқсаноат” Уюшмаси Мурожаат учун тел: (99) 897 77 02; (78) 148-70-70.Сайт: uzbekbaliqsanoat.uz Танловда Ўзбекистон Республикаси резидент ва норезидентлари юридик шахс сифатида иштирок этиши мумкин.\nАризалар 2019 йил 24 август соат 18:00 га қадар қабул қилинади.\nТабиий сув хавза участкаларини балиқ овлаш хўжаликларига ижарага бериш бўйича танлов натижалари 2019 йил 25 август куни эълон қилинади.\nҚашқадарё вилоятидаги табиий кўллар ҳамда сув омборларида танловни ўтказиш тартиби тўғрисидаги, шу жумладан танловда иштирок этиш шартлари тўғрисидаги маълумотларни “Ўзбекбалиқсаноат” уюшмасининг ҳудудий филиалидан олишингиз мумкин. Илова: Танлов ўтказиш комиссиясининг иш юритиш регламенти.\nТанловда иштирок этиш хақидаги аризани кўриб чиқиш учун энг кам ойлик иш хақининг учдан бир баробари миқдоридаги тўлов ундирилади. Асосий х/р: 20208000500771547001. «Ипотека-банк» АТИБ Қашқадарё филиали МФО: 00190\nҚашқадарё вилоятидаги табиий сув ҳавзалари РЎЙХАТИ\nТуманлар номи ва жойлашган манзили\nСув хавзаси номи\nСув хавзасининг майдони, га\nТанлов ўтказиладиган даврдаги ўртача маҳсулдорлиги, кг/га\n2019 йилда балиқлантириш ҳажми, дона\n2019 йилда балиқ овлаш ҳажми, тонна\nАлан кўл 1 контур\nАлан кўл 2 контур\nАчин кўл 2 контур\n"Пачкамар" сув омбори\n"Талимаржон" сув омбори


Қозоғистон ва Ўзбекистон қўшма лойиҳани эълон қилишди\n26 Yanvar 17:39 / Published in Иқтисодиёт\nҚозоғистон Бош вазири Асқар Мамин Қозоғистон ва Ўзбекистон биргаликда янги тезюрар темир йулни яратишни режалаштираётганини айтди.\nТуркистондан Чимкент орқали Тошкентгача тезюрар темир йул қурилиши режалаштирилган. Бу ҳақда Қозоғистон бош вазири Асқар Мамин маълум қилди.\nБош вазирнинг сўзларига кўра, тезюрар темир ёъл қурилиши сайёҳлар оқимини кўпайтиради. Бу йил Қозоғистон 2,3 миллион долларлик инвестиция лойиҳаларини амалга ошириш бўйича ишларни бошлайди, деб таъкидлади бош вазир. Шунингдек, миллий боғларда экотуризм йуналишларини ривожлантириш режалаштирилган.\nШунингдек, Мамин тўсиқларни бартараф этиш ва темир йул оқимларининг ўтказувчанлигини ошириш учун икки йуналишда — Қозоғистон-Хитой ва Қозоғистон-Ўзбекистон темир йулларни модернизация қилиш ва қуриш ишлари бошланишини таъкидлади.\nҚозоғистоннинг транспорт инфратузилмасини кенг кўламли модернизация қилиш ва транспорт салоҳиятини амалга ошириш доирасида 6 минг км узунликдаги йулларни қуриш ва реконструкция қилиш ишлари якунланади. Бундан ташқари, жорий йилда 5,8 минг км узунликдаги йуллар учун тўловлар жорий этилади.\n«Бу сайёҳлик соҳасида 50% ўсиш билан 22 мингта янги иш ўринларини, шунингдек иқтисодиётнинг тегишли тармоқларида 100 мингта янги иш ўринларини яратишга имкон беради».\nTagged under: ЛОЙИҲА, ТЕЗЮРАР, ТЕМИР ЙУЛ, ТОШКЕНТ, ТУРКИСТАН, ЧИМКЕНТ\nРоссия Мозори-Шариф – Кобул – Пешовар темир йул қурилишида иштирок этади\nЮшков янги электр энергияси бозорининг камчиликлари ва афзалликлари ҳақида гапирди


Технологиялар дунёси 50 йилда қандай ўзгарди?...\nҚарийб 50 йил аввал биринчи компьютер тармоғи — «Arpanet» ишлаб чиқилганди. 1990 йили Бутунжаҳон ўргимчак тўрига асос солинди. Бирин-кетин «Amazon», «Google», «Twitter», «SnapChat» ва бошқа ахборот технологиялари гигантлари пайдо бўлди. 2008 йилда эса биткоин (Bitcoin) бозорга кириб келиб, криптовалюта васвасасини бошлади.\nТаниқли компаниялар ва лойиҳалар дунёни қай тартибда забт этганини қуйидаги инфографика орқали билиб олишингиз мумкин.\nAmazon технологиялар Arpanet Bitcoin


02-01-2016 | 13:56\nZAMIN.UZ / Технология / 02 Январ 2016 года507\nҲиндистон телекоммуникацияларни бошқарув агентлиги хабар беришига кўра, мамлакатдаги алоқа операторларининг абонентлари сони 1 миллиард 30 миллион нафарга етган. Шундай қилиб миллиарддан ортиқ абонентлари билан Ҳиндистон жаҳонда Хитойдан кейинги иккинчи ўринни эгаллаб турибди. Хитой 2012 йилнинг бошида бу кўрсаткичга эришган эди, деб ёзмоқдa Terabayt.uz нашри. Ҳозир Хитойда 1,3 млрд мобиль алоқа фойдаланувчиси бор.Эслатиб ўтиш керакки, етти йил муқаддам Ҳиндистонда 200 млн абонент бўлиб, АҚШ абонентлари сони билан баробар эди. Ҳозир АҚШда 400 млндан озроқ абонент бор.Ҳиндистонда мижозлар сони шиддат билан ортишининг асосий сабаби кучли рақобатдир. Мамлакатдаги 11 алоқа операторидан 7тасининг абонентлари сони 50 млндан ортади. Кескин рақобат туфайли алоқа нархи кескин пастлайди.Ҳиндистон мобиль қурилмалар ҳам ишлаб чиқаради. Xiaomi, Gionee ва OPPO ҳиндлар юртида кўпдан бери фаолият юритади. Micromax ҳинд компанияси эса смартфонлар ишлаб чиқармоқда. Ҳинд флагмани Yutopia намойиш этилганига кўп вақт бўлмади.\nЎқишни тавсия қиламиз Ҳиндистон жанубидаги сув тошқини қурбонлари сони 176 нафарга етди


Qalampir.uz - Алишер Усмонов Ўзбекистонга 8 млн долларлик ноёб коллекция совға қилди\n18:11, 22.01.2019 Жамият\nМавжуд 4 923 китобнинг инглиз тилидаги каталоги айни пайтда ўзбек тилига таржима қилинмоқда.\nАсли келиб чиқиши ўзбек бўлган россиялик миллиардер Алишер Усмонов Ислом цивилизацияси марказига қиймати 8 миллион долларга тенг бўлган 4 923 номдаги нодир китоблар коллекциясини туҳфа қилди. Бу ҳақда ЎзА марказ директори Шоазим Миноваровга асосан хабар берди.\n“Ушбу бебаҳо коллекциядан шарқшунослик ва ислом оламининг Европага таъсирига доир XIII асрдан бошлаб то ҳозирга қадар чоп этилган лотин, инглиз, француз, немис тилидаги ноёб китоблар жамланган. Мавжуд 4 923 китобнинг инглиз тилидаги каталоги айни пайтда ўзбек тилига таржима қилинмоқда. Нодир китоблар орасида Ибн Синонинг “Тиб қонунлари” китобининг илк лотинча таржимаси ҳам бор. Шунингдек, ўта ноёб саналган “Мусулмон манбааларини таржима қилиш учун лотинча-арабча луғат” номли қўлланма ҳам мавжуд”, деган Шоазим Миноваров.\nБеруний, Фарғоний сингари улуғ алломаларнинг айрим асарлари йўқолиб кетган, бизгача етиб келмаган. Аммо бу асарларнинг лотин тилидаги таржималари сақланиб қолган. 1200-1300 йилларга тааллуқли ўша лотинча-арабча луғатлар ёрдамида аждодларнинг лотин тилидаги илмий меросини аслиятда қандай бўлганини бемалол ўрганиш мумкин.\nТеглар:Алишер Усмонов Ислом цивилизацияси маркази\n18:07, 21.12.2018 3 222\n20:10, 20.12.2018 29 113\n18:54, 20.12.2018 17 739\n17:15, 20.12.2018 16 245\n19:26, 15.12.2018 10 698